text:
Le blog yakhelwe ukuphuhlisa ulwimi lwesiXhosa, nokukhuthaza izithethe namasiko anenkqayi akwantu. Njengoko uninzi lwentsha yomXhosa yanamhlanje lungasasebenzisi iilwimi zalo phantse kuzo zonke inkalo zempilo zethu, kuyimfuneko ukuba kubekho ndlela zimbi zokugcina okanye ukukhumbuza isintu ngokubanzi ngeelwimi, amasiko nezithethe zomntu ontsundu - umXhosa ke kweli inqanaba. Izimvo zakho, ulwazi okanye imiba onkqwenela ukuba iphicothwe yamkelekile, thumela ku - embomaxhosa@live.com
Monday, January 10, 2011
Qadi, Dosini, Jola - Bahlobene njani?
I thank you for this very innovative blog. I would like to be visiting the blog more in future as I am very passionate about this form of platform.
I am in need of some information about my clan name and would like to get any info on it. Isiduko sobuQadi noDosini in relation to ubuJola is something I’m needing clarity on as I have observed that people have varying understand information.
I look forward to your response via email or the blog.
Impendulo:
Bhota Mlesi
Uyakukhumbula ukuba iziduko ziyahluka ngokusetyenziswa, kwizindlu ngezindlu. Kodwa ukuba uthi unqule wonke umnombo wesosiduko, uye ukufumanise apho ukuzalana kwazo. OoJola, Qadi, Dosini yinzala yasemampondomiseni - sisizwe samaMpondomise; bahluke ke ngokwezindlu zawo.
Imbalana ngamaMpondomise
Xa ke kulandwa umlandu kaMpondomisa kuthiwa - NguMpondomise kuze uNtose kuze uNgcwini. UNgcwini wazeka iintombi ezimbini, intombi yaseMaqwathini kunye nentombi yomThwakazi. Le yasemaQwathini yenziwe indlu enkulu, yaze le yomthwa yenziwa indlu yasekunene. Kwindlu enkulu uNgcwini uzele uDosini, uNqabase noNgqukatha. Ekunene uzele uCirha, uMthe, uMajola, uNgwanya, uPhalo, noHlontsi.
OoQadi babongwa ngoluhlobo: Qadi, Ngcinase, Mdlana, Mbaba Wulashe, Qengeba, Qhushana, Jola, Gonqa, Ngcqwini, Mpondomise, Mphankomo, Thole lenkwakha, Isibhekubhu esibhebhesha sakulo Yokazi EsiMpondo zisibhebhelele Ngubholokodl'uphila kuzenzela
Imbalana ngoDosini:
UDosini kuthiwa ibingumntu onobugqi bokuziqaba ngodaka wonke umzimba. Ngenye imini wabonwa ngamakhwenkwe eqabe oludaka aze amhlasela ambulala. Wangcwatywa phezu komlambo iLothana. Ingcwaba lakhe lathi lagqabhuka umthombo wamanzi abanda ceke emini, kanti ebusuku atshisa kakhulu. Abantu lamanzi bawakha bawasele, abanye bahlambe ngawo, abanye bade bagabhe ngawo kuba ayimpilo. Abanye benza udaka kuwo baqabe lona.
OoDosini ke babongwa ngoluhlobo: Dosini, Ncele,Ntose, Nqabashe, Ngcelenduna, Mqhorhana, Ngxow'inoboya, uNoyiila, uNogqaz'umthonyama, Isihlobo sikaMthimkhulu, sikaBhungane yena mntu ungaphezulu nakuThixo kuba abantu ubanike amabele, Ingqoq'enebal, Ngwanya kaMajola, uMajola inyoka enothando kuba ityelela abafazi endlwini!
Enkosi
49 comments:
- AnonymousMay 24, 2012 at 1:20 PM
Molo Mlesi ndinovuyo xa ndifumene indawo enjengaleblog. ndicela ukucacicelwa ngomnombo wamaVundle OoBhayi...ndisisizukulwana sesizukulwana kodwa kukhona ukuphithana endingakuqondi kakuhle phakathi kwamavundle, abeSuthu kunye namaMvulaneReplyDeleteReplies
/Amagu uNcilashe noBhayi ngamawele bazalwa nguMvundle(Mofokeng) ngabeSuthu baphuma eLesotho ngamaMvundleDelete
- kholisile.mvulane13@gmail.comDecember 22, 2015 at 6:55 AM
ncilashe was not a twin brother of bhayi.he was born many years earlier than him.Delete
- kholisile.mvulane13@gmail.comDecember 22, 2015 at 7:01 AM
ncilashe was not a twin brother of bhayi.he was born many years earlier than him.Delete
- AnonymousJuly 14, 2012 at 10:40 AM
people let us go back to our fathers and ask these questions and get a proper clarity, no1 if your info is less please do not come here and write staff which you don't know coz you are misleading others , the person who came which the history yaMampondomise is totally wrong and I stand for thatReplyDelete
Haai SisiReplyDelete
I am one of those people who thank you about the information you injecting to us.
My clan name is Dosini and my girlfriend's one is Mamqadi, her mother didn't get married so my girlfriend which am intending to marry her very soon is using her mothers clan name. What i want to know is that "am i wrong if i want to take her to be my wife" please help.
Am looking forward to your response via Email.Replies
- AnonymousSeptember 10, 2013 at 2:25 AM
I can be very happy if you can be answered so I can also know. In some instances the like in my family for instance, my father's big brother whose clan name is Dosini married maNgcitshana. I also know of another Dosini who married maNtlangwana who is also of the Mpondomise clan. It is believed the Mpondomise clan is very big that is why these relationship occur. I hope I have tried to answer as I am also dating a Qadi girl being a Dosini myself.Delete
- AnonymousOctober 22, 2013 at 4:09 AM
There is nothing wrong. Kuba anizalani.Delete
- AnonymousDecember 23, 2012 at 12:44 PM
Camagwini Mathol'elendlu emnyama ndicela ingcaciso ethe vetshe malunga nemvela phi kwanonxukumano yeziziduko zithathu Sukwini,Mgqwashu noSithathu kuba kwiblock ebendike ndafukuyo andikhange ndaneliseke yaye inxaxhe kakhulu kwimbali endake ndayifumana kwesinye isisele senyathi VuyiswaReplyDeleteReplies
- AnonymousJanuary 16, 2013 at 3:14 AM
MaXhosa Amahle nam ndingavuya ukuba unokuphenduleka uVuyiswa kuzokube kuphenduleke kwanam. ndiyafuna ulwazi bethunaDelete
/Amagu Sukwini(Inqua) luhlanga lwabaThwa elangena emaXhosa lizalwa ngukumkani #obona(Chobona) ngabaThwa phaqa bekunye naGqwashu(Damasqua) /AmaguDelete
- AnonymousJanuary 19, 2013 at 4:11 AM
Camagu mzontsunduReplyDelete
Lukruthakruthwano lwantoni na olu, ewe ndiyavuma umntu makangezi nento enganasihlahla apha kuba ulahlekisa inkitha yomzi kaXhosa kodwa wena umbhali okanye mlesi othi imbali yamoMpondomise ayiyo, yiza nale iyiyo kudede ubumnyama kuvele ukukhanya. Ngxatsho ndisatshaya!!Replies
- AnonymousMarch 22, 2013 at 4:15 AM
mandaleke umsundulu nam maXhosa nanjengomntu ucinga uba unolwazi ngamaMpondomise nanjengoko ndili Mpondomise mna buqu. uNgcwina wayenabafazi abahlanu, kwindlu enkulu uzele u Dosini, ekunene wazala Jola, kwiqadi lendlu enkulu uzele uMqadi, kwiqadi lasekunene uzele uBhukwana, exhibeni uzele uNgxabane!! ngamafutshane u Dosini no Mqadi ngabantakwe(brothers)ntonje bohluke ngomama kwaye ngu Dosini omdala kulandele uJola kuze uMqadi!! ndisatshaya mzikantuDelete
- AnonymousMarch 23, 2013 at 3:21 AM
kanti unqana yena akazalani nojola,nodosiniReplyDeleteReplies
/Amagu uNqana yinkomo ekwamkelwa amaNgwe kaMlambo(Mabhedla) kwaBomvana nguKumkani Jalamba kaTshezi /AmaguDelete
- AnonymousApril 1, 2013 at 9:20 PM
Camagwini kwaXhosaReplyDelete
Mna ndinguJola umangwanya.....ndicela ukubuza ukuba lonto ithetha ukuba NdiNguMadosini?
- AnonymousApril 26, 2013 at 12:18 PM
Mna ndingu Jola,mpondomise,umphankomo,tholelomthwakazi,intombebelenye,phesheya komlanjana ndicela ubuza ingaba ndafundiswa ngendlela eyiyo na? Ndisatshaya!ReplyDeleteReplies
- AnonymousOctober 21, 2013 at 11:06 PM
nto yakuthi ndim lowo ndifuna uzazi kuba kandijonga eziduko zakwampondonise ndiyaxakekaDelete
- AnonymousJuly 5, 2013 at 12:26 AM
Bhotani mzi kaXhosaReplyDelete
Mna ndinguNgcitshane unkwenkwezana umevamhlophe umfazobelelinye phesheya komlanjana etc iphinde ibenento enoJola phakathi endifuna ukwazi ingaba ndisekwanguye nah uJOLA,uDOSINI uMQADI?
I AM LOOKING FORWARD FOR YOUR RESPONCE
- AnonymousSeptember 10, 2013 at 2:27 AM
I am very glad if I can help someone understand.ReplyDelete
- AnonymousSeptember 19, 2013 at 5:08 AM
Mzi WakuthiReplyDelete
NdinguBlangwe uNqarhi,UNzila KaMnzothwana,uNzolo uMnyamana khawundityebisele ngale ndlu yakhuthi undilungise ukuba ndiyithutha gwenxa,unabe ke ngakumbi khe ndive xa sizithutha ukubheka phambili sithini,Replies
/Amagu Mntwanomhle! Uyavuba uBlangwe yindlu ezimeleyo,uNzolo noNzila yenye yezindlu zikaDikela wena unguBlangwe Nqarhi uDikela Noni Ntswayibana mQwathi /AmaguDelete
- AnonymousOctober 4, 2013 at 3:31 AM
imvelaphi yamanqana nalapho asuka khona phantsi kwenkosi nomhlaba?ReplyDelete
- AnonymousNovember 22, 2013 at 6:07 AM
Nam ndingathanda ukuva ingcaciso leyo gqwshu no sukwiniReplyDelete
- AnonymousDecember 7, 2013 at 2:31 AM
DOSINI KE LOReplyDelete
- Buyiswa Mamdlane Homani(Humani)February 16, 2014 at 11:56 PM
Molweni mzontsundu,,ndithatha elithuba loba ndithi enkosi kuwe Mbhali(Tamara) ngale Blog.Ndingumntu oyithandayo kakhulu imvelaphi yam nobuntu bam ngokubanzi....Mna Ndingu Mamdlane ,tutuse,nomdimba ,ntlokwana ibanzana,mamthembu wase Ngcobo.Ndingavuya ukwazi ngakumbi ngaMandlane....Ndizalwa nguMadunjane(Nxasana)..EnkosiReplyDelete
- AnonymousApril 5, 2014 at 1:22 AM
Ndicela nindithuthele ooNtlane ooMpofuReplyDelete
- AnonymousMay 27, 2014 at 10:25 AM
uNjanye uzele unyanaReplyDelete
ogama linguMalangan'. ke...uRudulu...owaye nguyisekaz' apha kuMalangan'...uRudulu...ozala ke esi sizwe kusasa nje kuthiwa ngamaRudulu...uRudulu ke lowo yayinto kaSikhomo...engumntakwab oNjanye...uNjanye k' unguyise kaMalangan'...uRudulu ke kuthiwa wazi--- wazibalula kakhulu ke aph'...kwelo hlathi lakuZan' ukukhalipha nebandla lakhe...kwaye k' amakhos' amaMpondomise kuloo mihla ukuwela kwaw' uMzimkhulu...yayinguMalangana noRudulu...uMalangana l' eyinkosi uRudulu lo enguyisekaz'...ingabo k' ababepheth' amaMpondomise ukuwela kwaw' uMzimkhulu...ke uMalangana yayilizingela e--- ikhulu kakhulu...zathi ke bakubonakala uba izingwe bazigqibile ngoku phaya...kwafaciswa ke kweli lizwe liphakathi koMtata no--- koMtata noMzimkhulu...ngamaMpondomise ke kuzingelwa ke iinyamakaz'...abantu bona balapha ingabaThwa...abaThwa ke abangazange babe namlo namaMpondomise kuba babezihlalela phay' ezintabani benamaqelana bangamaqelana bekungekho lulo...int' ekuyiyo bengakadibani konke namaMpondomise kodwa kungekho kulwa kukhoyo...uMalangana ke wahamba wade waya kufika...kumlamb' oseChizela lo mlambo ke ungaphaya ebaThenjini...apho ke wahamba wahamba wath' asakufika khona wajika...waphinda waya kutsho kwaseBisa...apho wafela khona...uMalangana ke...za--- kuthiwa zazisith' iimbongi...
nguNolanga langen' endlebeni yendlovu
nguDyamfu waseChizela...uNongawuza
nguNongwe yadl' ithole...
uMalangana wasemaMpondomiseni...ongadibananga mpela nowamaXhosa...kudiben' amagama qha...hee...akuba ke ebhubhile uMalangan'...washiya unyana wakhe ogama lalinguNtose...owathi ke uNtose lowo waziwa ngoba yenye yenkos' ezazeka abafaz' abaninz'...uNtose...ewe eyazek' abafaz' abaninzi uNtose...e--- phakathi kwamaMpondomise njengoba enzile...amaMpondomise izindlu zamaMpondomis' eziphume kuNtose...ngamaCwera...ngamaMpinga...ngamaDebeza.. .ngamaNqanda...nezinye ke izizwe ke ezingakhumbulekiyo...kodwa ke ezo zine izizwe zizizwe zizindlu ngamaMpondomise ngoku aphume kwabo bantu amaninzi...ezo zindlu...ezi zine isidukw' esikhulu manditsh'...ezi zine 'se izizidukw' ezikhul' ezo ngenxa yokuba zininzi...ke...unantsika lo ke uNtose...walibusa ke eli ilizwe lonke lilelakhe...ukusuka eMzimkhulu kume nguMtat'...kusuke eLundin' lime ngamaMpondo...yalilizwe lakhe ke elo lonke...uMalangana ke unantsika ke u--- uNtose...wa--- ingcwaba lakhe liseBhisa...kweso sithili saseMbizan'...apho ke...eBhisa...washiya unyan' ogama linguNgcwin'...unyana wakhe...nguNgcwina
- AnonymousMay 27, 2014 at 10:58 AM
uNgcwina wabiza umzi wathi uDosini lo uyawuchitha ngoku lo mzi wasemaMpondomiseni...mbambeni...wabanjwa...mlalisen' aph' esangweni...walaliswa...wathi ke Bhukwana utsho ke kunyana wakhe wokuqala...mtsibe...waala uBhukhwana...wathi Nxotwe...ubiza kwa unyana wakhe...mtsibe...waala...wathi...e--- Zumbe...ngamagam' oonyana bakhe ke bonk' aba...mtsibe...waala...wathi Cira...uCira ke ngulaa nyan' womThwakazi...mtsibe wamtsiba...wathi mtsibe kathathu wamtsiba kathathu...wathi yithi makathi mkhuluwe...uCira--- uDosini lowo makath' apha kuwe Cira mkhuluwe...uDosini kwabonakal' ukuba akafuni kutsho...wathi ii! nang' umkhonto mhlab' aph' esiswini kathathu...uthi makathi mkhuluwe...wawuthath' uCira wath' wath' wath' wathi yithi mkhuluwe wathi mkhuluwe...wathi yithi makathi ndabulahlil' ubukhosi...mhlabe kathathu umxelel' uba makathi ubulahlil' ubukhulu...wath' wath' wath' wathi yith' ubulahlil' ubukhulu...wathi ndibulahlile ubukhulu...wathi ke makakhululwe wakhululwa k' uDosini...kwathiwa ke iphelile namhlanj' int' oba wena nguwe oya kuba yinkosi endaweni kayihlo 'phelile ngenxa yoba udl' isizwe...wemka k' uDo--- wanantsika ke...hayi ke kwaziintsukwana nje wemka uDosini apha komkhulu...wasuka ke apho eMatatiela wahamba waza kutsho kulonina eMhlabathi kwesi sithili sakuTsolo...apho wafika ke wahlala khona wakha khona kwasemaMpondomiseni...ke kaloku ke kwakufutshane ke ekuben' emkile uDosini wabhubh' uNgcwina inkosi...akubhubha ke ngoku uNgcwina...inkosi yaba nguCirha .uCira ke...washiya unyana wakhe ogama linguSabe...uCira yenye yeenkosi eyayinomfaz' omnye aph' emaMpondomiseni...washiya ke unyana wakhe onguSabe...uSabe ke walibusa ke ngoku wa--- wangukumkani ke ngoku kumaMpondomise...uSabe ith' intsomi yasemaMpondomiseni...e--- kuyathandabuzeka uba woz' abekh' umntu omhle njengoSabe...wayemhle ngokukodwa...iyinkos' eyayilungile ithanda nezisusa izonwabo...isigigaba ke esehla ke ngexesha likaSabe...kukufika kwezigidimi ezazivela kuTshawe...i--- ukumkani wamaGcaleka wamaXhosa...zafika ezi zigidimi zizokumcela okokuba makancedise...uTshawe ulwa...nom--- nomntakwabo ogama linguCira...ingenguye uCira lo wamaMpondomise uCira waseXhoseni...kuSabe unyana kaCira...kufika abantu abavela kukumkani wama--- abavela kuTshawe...bathi uTshawe uTshawe uthi masizomema uxakiwe nguCira...ngoko ke ucel' izandla...ke kaloku ke uSabe ke wasamkela esi sicelo...wakhupha amaRudulu...la maRudulu k' azalwa nguSikhomo...ngoku s' elibandla...wakhupha k' amaRudul' okokuba makayokumncedisa uTshawe...ahamba k' ibandl' elo lamaRudulu lathi lakufika ke phaya lafika lancedis' uTshawe kulo--- kulo--- kulo mlo wawuqhubeka...woyiswa uCira wamaXhosa nguTshawe...waba ke uTshawe uthath' ubukhosi uba ngukumkani wamaXhosa...waza ke uTshawe...wathi amaRudulu la...makas' ke angabisagoduka uza kuwaph' umhlab' emininzi...waza ke uTshawe njengokuba amaRudulu ke emncedile esith' amaRudulu nxa e--- e--- e--- efunza njengokub' imp' isilwa ekhala ngeenkomo sikaSikhomo sika--- ekhala ngeenkomo sikaSikhomo esithi siziinkomo zikaSikhomo thina...wathi ke ngok' uTshawe umzukulwana wakhe...umntan' ozalwa nguNgcwangu wathi nguSikhomo--- nguSikhomo...ukuze k' amaXhos' abe noSikhomo...ethatha kumaRudulu la xa ezibonga kulaa mfazw' ethi siziinkomo zikaSikhomo wathi k' uTshawe unyana wak--- umzukulwana wakhe nguSikhomo...le mbidano ke is'ke kungathi ngoku amaRudulu ngamaXhosa akangomaXhosa angamaMpondomise...ayeye ngokuncedisa phaya...ke kaloku ke amaRudulu ke ngoku ngamaMpondomis' amaninzi kakhulu kweliya lamaXhosa ingamaMpondomise asebukhosini ebekiwe kweliya lizwe kangangokuba aphants' amaninzi ngaphez' kokub' enjal' apha emaMpondomiseni kweliya lamaXhosa kub' afuman' imbek' enkul' apho.ReplyDelete
- AnonymousJune 18, 2014 at 1:41 PM
Molweni bantu,igama ndinguBongiwe ndicela ingcaciso ngesiduko ,nemvelaphi yaso:abanye abantu bathi ndinguManci okanye ooZotsho!ithini Lento bantu bakuthi.onolwazi angandicacisela¤ReplyDelete
- AnonymousJuly 19, 2014 at 1:31 PM
Molweni kwantu, ndicela ingcaciso. Ndithi mna ndinguBhose, uDumba, uNobangula, Mdaca,quqa,ulowa. Khawundityebisele ngemvelaphi nendlela ezidibangayoReplyDelete
- AnonymousJuly 22, 2014 at 3:04 AM
Amagqwashu,amasukwini,oosithathu bahlobene njani,ndicela ingcaciso apho,nentsuka phi yabo.ReplyDelete
- AnonymousOctober 11, 2014 at 3:38 PM
ndingu Dosini ,Nonkila,Mnqabashe Ngcwina jolinkomo Qengeba. ....ndicela uncediswa .apha kule ndlu ka Dosini uJola uyangena?ReplyDeleteReplies
/Amagu Dosini uJola yiNkwakhwa(Nunu),mandilungise lendawo ingxamele ubhida abaNtu iNkwakhwa sisilo samaMpondomise sifika nakubani xa uliMpondomise sivamile ke koNgcwina kuba ngabantwana begazi /AmaguDelete
- AnonymousNovember 17, 2014 at 9:57 PM
Ndicela imbali yama Mpondomise ukusukela kuMpondomise ukuza kuMajola. Ndicela kuvezwe no Lokothwayo, Mduma . Ndingavuya ukwazi nokuba uNgcitshani yena ungena njani eMampondomiseni, uzalwa ngubani? Ndicela ndicaciselwe ngokokulandelelana kokhokho bamampondomise kuze kuyofika ku Lokothwayo noMduma ngokwezindlu zama Mpondomise . Ndicela lembali ndiyithunyelelwe nge email yam ethi ; magume.enterprise@gmail.com . NdiyabulelaReplyDelete
- AnonymousNovember 17, 2014 at 10:22 PM
Ayamenwa ecelwa onke AMAMPONDOMISE kwindibano ezakuba nge 13 DECEMBER 2014 ELUNGISELELWE UKWAZANA NOKUXELELANA NGEMBALI YAWO. indawo; Thombo (PORT ST.JOHNS) Ngenkcukacha ezininzi malunga nokulungiselela ukuza nosuku olu thumela email okanye ufonele le namba 0763752941 (magume.enterprise@gmail.com) Kananjalo bayacelwa abanembali yamaMpondomise ukuba bancedise ngokuthi bayithumele kule email address ingentla ukuze ihlolisiswe ingekafiki idate ye 9 December 2014. AbaneMbali futhi nabo bengaMAMPONDOMISE bayacelwa okokuba bazazise bathumele namagama abo ne phone numbers kule email address ingasentla ukuze bancedise kakhulu ngalemini ekwaziseni amaMpondomise ngembali yawo. Malunga neminye imiba nokulungiseleleka kosuku amaMPondomise azimisele ukusa kulendibano kumele afone ingekafiki I 12 December ukuze bazi konke okufanele bakwenze nanjengoko lemini izakuba nezinto ezityiwayo. EnkosiReplyDelete
- AnonymousNovember 17, 2014 at 10:30 PM
NDIYAXOLISA MAMPONDOMISE, NDILUNGISA I MPAZAMO KWESISAZISO SINGASENTLA. NB: INDIBANO YOKWAZANA YAMAMPONDOMISE IZAKUBA NGE 16 DECEMBER 2014. EZINYE INTSUKU EZI EZIBALIWEYO ZEZOKULUNGISELELA LEMINI YENDIBANO YAWO ENKULU. ENKOSIReplyDelete
/Amagwini Mawaba nani Mawasakazi ndinawo umdla wokulanda imvelaphi zeziduko qha ndiyalahlekwa zeziblog ndikhona kuFacebook(uNyana kamaRhadebe Krishe,whatsapp 0766355333,page ulwazi lwemveli nam ndingakhawulelana nani ndim uHlangesiganeko /AmagwiniReplyDelete
- AnonymousDecember 10, 2015 at 1:28 PM
Molweni ndiyanicela andisiyazi isbongo Sam kuthwa ndiku mpondomise umajolaReplyDelete
- AnonymousMay 24, 2016 at 5:42 AM
Camagwini! Ngaba u Sabe no Mhaga no Jola sisiduko esinye na?ReplyDelete
- AnonymousJuly 1, 2016 at 4:10 AM
ndingMzukupwana kaSingati ndicela ukwazi ngemvelaphi yama BhukwanaReplyDelete
- AnonymousJuly 1, 2016 at 4:12 AM
ndingMzukupwana kaSingati ndicela ukwazi ngemvelaphi yama BhukwanaReplyDelete
- AnonymousJuly 19, 2016 at 11:10 PM
Mna ndingu Tshayela,Cekhwe,Thaba / Thabalakhe,Melweyo, Madligazi,Nanga-nanga. Khanindityebisele ngesi siduko mzi wakhuthi.ReplyDelete
- AnonymousSeptember 28, 2016 at 4:32 AM
Kanti ivelaphi le imbali ithi: Ngcwina ubenaba fazi abahlanu kufazi wokuqala uzala Dosini kowesibini uzala Ngxabani kowesithathu zala Mpinga kowesine azale Jola kowesihlanu azale Qadi? iphinde ithi mbali: Njanya uzalwa nguSibiside, Njanya uzala Mpondomise kunye noMpondo amawele lawo, aze alanywe yimfusi Xesibe.ReplyDelete
- AnonymousOctober 5, 2016 at 7:37 AM
Hi thereReplyDelete
Ndikhule ndili Jola utatomkhula wam ngowase ngcobo ilali ndiyi libele, qha wemka engcobo ngexayomsebenzi baya eNorthern Cape apho basose ehlala khona wade wasweleka.
Ndikhule kusithiwa singamajola, since amajola ehlukene/emanizi ndabuza ndaxelelwa kwathwa singo Gamede, msikaba, phosile…aphe majoleni. Ngoku into endifunu yazi ingaba Akhona nyani na Amajola ekuthiwa ngogamede?
Kum iveske ibengathi singamaZulu ahambhaayohlale ngcobo genxa yesi duko esisithi Gamede mna ngko kwam ingathi isiduko esisithi gamede sesakwazulu.
Khawutsho mlesi, ndiyeva ngentla apha kusithiwa uSkhomo uzala uRhudulu kodwa kukho abakholelwa ukuba nguRhudulu ozala uSkhomo. Cacisa mlesi ndicela ulwazi lwakho.ReplyDelete
Khawutsho mlesi, ndiyeva ngentla apha kusithiwa uSkhomo uzala uRhudulu kodwa kukho abakholelwa ukuba nguRhudulu ozala uSkhomo. Cacisa mlesi ndicela ulwazi lwakho.ReplyDelete
- AnonymousOctober 23, 2016 at 1:12 PM
Ndicela ubuza bantu bakhuthi ukuba omandila bathini xabezithutha mn ndinguzukulu emandileni sondicela kumntu okwaziyo ukuthutha bona akhe andikhwazele dacela kakhulu bantu benkosi ukuba angakhina umntu onokwazi ukundiphendula ndicela andiphendule ku email yondelwakutshiso@gmail.com plz bantu basekayaReplyDelete
- AnonymousNovember 2, 2016 at 7:26 AM
Ndicela iziduko zakwa Tshobisa bakithi please please please sizaniReplyDelete


c: text/html

text:
Vumela Ingqeqesho KaYehova Ikubumbe
“Uya kundikhokela ngecebo lakho, emva koko uya kundithabatha undinike uzuko.” —INDU. 73:24.
1, 2. (a) Ziziphi izinto ezifunekayo ukuze sibe nolwalamano oluhle noYehova? (b) Yintoni okuya kusinceda kuyo ukuhlolisisa iingxelo zeBhayibhile eziphathelele iindlela abasabela ngazo abantu kwingqeqesho kaThixo?
“KE MNA, ukusondela kuThixo kulungile kum. Ndisabela kwiNkosi enguMongami uYehova, ukuze ndivakalise yonke imisebenzi yakho.” (INdu. 73:28) Apha umdumisi wayevakalisa intembelo anayo kuThixo. Ziziphi izinto ezakhokelela kwesi sigqibo? Ekuqaleni, lo mdumisi wathi xa ebona abangendawo beseluxolweni yabuhlungu intliziyo yakhe. Wakhalaza esithi: “Kulilize ukuyihlambulula kwam intliziyo yam nokuhlamba kwam izandla zam ngobumsulwa.” (INdu. 73:2, 3, 13, 21) Kodwa ke, wathi akufika “kwingcwele ezukileyo kaThixo,” le ndawo yamnceda wazikisa ukucinga waza walondoloza ulwalamano awayenalo noThixo. (INdu. 73:16-18) Ukuba kuloo ngcwele kwafundisa loo mkhonzi kaThixo esi sifundo sibalulekileyo: Ukuba phakathi kwabantu bakaThixo, wamkele isiluleko, uze usithobele kusinceda sibe nolwalamano olusenyongweni noYehova.—INdu. 73:24.
2 Nathi siyakunqwenela ukuba nolwalamano olusenyongweni noThixo oyinyaniso nophilayo. Ukuze sibe nalo, kufuneka sivumele isiluleko okanye ingqeqesho yakhe isibumbe ukuze sikholeke kuye! Mandulo, ngenceba uThixo wanika abantu nezizwe ezithile ithuba lokwamkela ingqeqesho yakhe. Iindlela abasabela ngazo ibhalwe eBhayibhileni ngenjongo, ‘yokuyalela nokulumkisa thina bafikelwe ziziphelo zeenkqubo zezinto.’ (Roma 15:4; 1 Kor. 10:11) Ukuhlolisisa ezi ngxelo kuya kusinceda siqonde ubuntu bukaYehova sitsho sibone nendlela esinokuzuza ngayo kukubunjwa nguye.
INDLELA UMBUMBI ASEBENZISA NGAYO IGUNYA LAKHE
3. KuIsaya 64:8 nakuYeremiya 18:1-6 nguwuphi umzekeliso owenziweyo ukuchaza igunya analo uYehova phezu kwabantu? (Jonga umfanekiso osekuqaleni.)
3 Xa ezekelisa echaza igunya analo uYehova phezu komntu nesizwe, uIsaya 64:8 uthi: “Ngoku ke, Yehova, wena unguBawo. Siludongwe, yaye wena unguMbumbi wethu; thina sonke singumsebenzi wesandla sakho.” Umbumbi unegunya elipheleleyo lokubumba udongwe lube yile nto afuna lube yiyo. Udongwe alunakumxelela nento le. Unjalo ke nomntu kuThixo. Umntu akanalungelo lakuphikisana noThixo kanye njengokuba udongwe lungenakuxelela umbumbi into amakayenze.—Funda uYeremiya 18:1-6.
4. Ngaba uThixo uyanyanzelisa xa ebumba abantu okanye uhlanga? Cacisa.
4 UYehova wabumba uSirayeli wamandulo kanye njengombumbi kudongwe. Kodwa yena wahluke gqitha emntwini. Umbumbi unokwenza naluphi na uhlobo lwesitya aza kukwazi ukusenza ngodongwe. UYehova akanyanzelisi abumbe abantu okanye izizwe ezithile zibe zezilungileyo ngoxa esenza ezinye zibe zezingendawo. UYehova usinike isipho esixabiseke gqitha—inkululeko yokuzikhethela. Akasebenzisi igunya lakhe elongamileyo kakubi ukuze asinyanzele enyhasha esi sipho sakhe. Abantu bayazikhethela ukubunjwa nguMdali, uYehova.—Funda uYeremiya 18:7-10.
5. Xa abantu besala ukubunjwa nguYehova, uye alisebenzise njani igunya lakhe?
5 Kuthekani ukuba abantu bayala ukubunjwa ngulo Mbumbi, Mkhulu? Uye alisebenzise njani igunya lakhe? Cinga ngoko kwenziwa kudongwe xa lungabumbeki lwenze oko kufunwa ngumbumbi. Kaloku, umbumbi usenokugqiba ekubeni enze enye into ngalo, okanye alulahle! Ngokuqhelekileyo, udongwe luba yingxaki xa umbumbi engakhange alulungise kakuhle. Kodwa soze abe njalo uYehova, uMbumbi wethu. (Dut. 32:4) Xa umntu engabumbeki esandleni sikaYehova sukube ikuye ingxaki. Indlela uYehova asebenzisa ngayo igunya lakhe ekubumbeni umntu ixhomekeka kwindlela abasabela ngayo. Abamthobelayo, baba yile nto kanye ayifunayo. Ngokomzekelo, amaKristu athanjisiweyo ‘azizitya zenceba’ eziye zabunjwa zaba ‘zizitya zomsebenzi obekekileyo.’ Kodwa abo bangamthobeliyo, baba ‘zizitya zengqumbo ezenziwe zafanelekela intshabalalo.’—Roma 9:19-23.
6, 7. Yahluke njani indlela awasabela ngayo uKumkani uDavide kuleyo kaKumkani uSawule xa babelulekwa nguYehova?
6 Enye indlela uYehova asibumba ngayo kukusiluleka okanye ukusiqeqesha. Umzekelo wookumkani ababini bokuqala kwaSirayeli—uSawule noDavide usinceda sibone indlela alisebenzisa ngayo igunya lakhe xa ebumba abantu. Xa uKumkani uDavide wakrexeza noBhatsheba, imiphumo ebuhlungu yachaphazela nabanye. Nakuba uDavide wayeyikumkani, uYehova wamqeqesha qatha. Wathumela umprofeti wakhe uNatan kuDavide ukuze amluleke kabukhali. (2 Sam. 12:1-12) Wasabela njani uDavide? Wazisola gqitha waza waguquka. Naye ke uThixo wamenzela inceba.—Funda eyesi-2 kaSamuweli 12:13.
7 Noko ke, yena uKumkani uSawule akazange asithobele isiluleko sikaYehova. UYehova wathumela umprofeti uSamuweli waza wamyalela ngokungqalileyo uSawule oku: Uze ubulale onke ama-Amaleki nemfuyo yawo. USawule akazange awuthobele lo myalelo kaYehova. Wamsindisa ukumkani uAgagi, neyona mfuyo ilungileyo. Ngoba? Ubuncinane wayefuna ukuzizukisa. (1 Sam. 15:1-3, 7-9, 12) Xa elulekwa, uSawule wayemele athobeke, aze avume ukubunjwa nguMbumbi Omkhulu. Akazange avume ukulungiswa, suke wakhetha ukuzithethelela. Wema ngelithi wenze into efanelekileyo kuba loo mfuyo kwakunokubingelelwa ngayo, etsho esibetha ngoyaba isiluleko sikaSamuweli. UYehova wamgatya uSawule ekubeni abe ngukumkani, ibe akazange aphinde abe nolwalamano oluhle naye.—Funda eyoku-1 kaSamuweli 15:13-15, 20-23.
UTHIXO AKAKHETHI BUSO
8. Yintoni esinokuyifunda kwindlela olwasabela ngayo uhlanga lukaSirayeli ekubunjweni nguYehova?
8 UYehova akapheleli nje ekunikeni abathile ithuba lokumthobela kodwa unika nohlanga lonke. Emva kokukhulula amaSirayeli kubukhoboka baseYiputa ngowe-1513 B.C.E., uYehova wawenza uhlanga olukhethekileyo kuye. Wathembisa ukuba uza kuwabumba. Kodwa akazange amthobele aqhubeka esenza okubi emehlweni kaYehova de anqula nezithixo zeentlanga ezaziwangqongile. UYehova waqhubeka ethumela abaprofeti awabuyise kwiindlela zawo, kodwa akazange aphulaphule. (Yer. 35:12-15) Ngenxa yokuqaqadeka, wawohlwaya qatha. Njengesitya esifanelekele intshabalalo, ubukumkani basemntla bezizwe ezilishumi boyiswa yiAsiriya ngoxa obo basemzantsi bezizwe ezibini zakwaYuda boyiswa yiBhabhiloni. Simele sifunde lukhulu koku! Ukubunjwa nguYehova kusinceda kuphela xa simthobela.
9, 10. Abantu baseNinive basabela njani kwisilumkiso sikaYehova?
9 UYehova wanika nabemi bekomkhulu laseAsiriya iNinive ithuba lokuthobela isilumkiso sakhe. Wathuma uYona wathi: “Sukuma, uye eNinive isixeko esikhulu, uze ubhengeze nxamnye nayo ukuba ububi babo bunyuke beza kufika phambi kwam.” UYehova wayegqibe ekubeni iNinive ifanelekele ukutshatyalaliswa.—Yona 1:1, 2; 3:1-4.
10 Noko ke, xa uYona wabhengeza kubantu balapho ukuba baza kutshatyalaliswa, “abantu baseNineve bakholwa kuThixo, yaye babhengeza ukuba kuzilwe ukutya kwambathwe namarhonya, ukususela koyena mkhulu kuse koyena mncinane kubo.” Ukumkani wabo “waphakama etroneni yakhe wawukhulula umnweba wakhe waza wazigquma ngamarhonya wahlala eluthuthwini.” Abantu baseNineve bazithoba xa bebunjwa nguYehova baza baguquka. Ngenxa yoko, uYehova wayirhoxisa loo ntshabalalo.—Yona 3:5-10.
11. Luluphi uphawu lukaYehova oluthi qatha xa sicinga ngendlela awenza ngayo kumaSirayeli nabantu baseNinive?
11 Ukuba sisizwe esikhethekileyo kukaSirayeli kwakungathethi kuthi akayi kuwohlwaywa. Kwelinye icala, abantu baseNinive babengenawo umnqophiso wolwalamano noThixo. Kodwa bamthobela uYehova xa ebalumkisa waza wabenzela inceba bakuvuma ukubunjwa nguye kanye njengodongwe oluthambileyo esandleni sakhe. Le mizekelo mibini ibonisa phandle ukuba uYehova ‘akakhethi buso’!—Dut. 10:17.
UYEHOVA UNENGQIQO YAYE UBHETYEBHETYE
12, 13. (a) Kutheni uThixo etshintsha kwinjongo yakhe xa abantu bevuma ukubunjwa nguye? (b) Yintoni eyayithethwa ‘kukuzisola’ kukaYehova kwimeko kaSawule? nakwimeko yeyeNinive?
12 Indlela uThixo akulungele ngayo ukusibumba ibonisa ukuba unengqiqo yaye ubhetyebhetye. Oko kubonakala kwiimeko apho uYehova athi sele egqibile ukuba uza kubohlwaya abantu kodwa ajike esakubona intsabelo yabo. Xa zithetha ngokumkani wokuqala kwaSirayeli, iZibhalo zithi uYehova ‘wazisola kuba ebangele uSawule walawula njengokumkani.’ (1 Sam. 15:11) Xa abantu baseNinive baguqukayo baza bajika kwindlela yabo embi, iBhayibhile ithi: “UThixo oyinyaniso wazisola ngentlekele awayethe uza kubazisela yona; waza akayizisa.”—Yona 3:10.
13 Eyona nto ithethwa ligama lesiHebhere eliguqulelwe ngokuthi “wazisola” kukutshintsha kwesimo sengqondo okanye injongo. Isimo sengqondo sikaYehova satshintsha kuba wajika wazisola ngokukhetha uSawule amenze ukumkani waza wamgatya. UYehova akazange atshintshe kuba enze impazamo ngokukhetha uSawule, kodwa nguSawule owaswela ukholo waza akathobela. Kwimeko yabantu baseNinive, uThixo oyinyaniso wazisola; into ethetha ukuba watshintsha kwinjongo awayegqibe kuyo. Kuyasithuthuzela ukwazi ukuba uYehova uMbumbi wethu unengqiqo yaye ubhetyebhetye, unobabalo nenceba, ukulungele ukutshintsha kwinjongo yakhe xa beguquka aboni!
MASINGAYIGATYI INGQEQESHO KAYEHOVA
14. (a) UYehova usibumba njani namhlanje? (b) Simele sisabele njani kwindlela asibumba ngayo uThixo?
14 Ngokuyintloko, namhlanje uYehova usibumba ngeLizwi lakhe, iBhayibhile nentlangano yakhe. (2 Tim. 3:16, 17) Ngaba asimele samkele nasiphi na isiluleko okanye uqeqesho esilufumana ngezi ndlela? Kungakhathaliseki ukuba kudala kangakanani sibhaptiziwe okanye sifumene amalungelo angakanani, simele siqhubeke sisithobela isiluleko sikaYehova, ukuze sibumbeke sibe zizitya zenjongo ebekekileyo.
15, 16. (a) Ziziphi iimvakalelo ezingafanelekanga ezinokubakho xa uqeqesho luthetha ukuphulukana namalungelo? Yenza umzekelo. (b) Yintoni enokusinceda soyise ezi mvakalelo xa siqeqeshwa?
15 Olunye uqeqesho silufumana ngemiyalelo okanye ngokulungiswa. Kodwa ke, maxa wambi sinokuqeqeshwa kuba senze okuphosakeleyo. Olo qeqesho lusenokuthetha ukuphulukana namalungelo athile ebandleni. Cinga ngoDennis * owayengumdala. Wenza okuphosakeleyo ngenxa yokungenzi ngobulumko kwimibandela yoshishino, waza walulekwa ngasese. Waziva njani xa kwakusenziwa isaziso ebandleni sokuba akasenguye umdala? Uthi: “Ndaziva kungasekho yam. Kwiminyaka engaphezu kwama-30 ngaphambi koko, ndandiphathiswe amalungelo amaninzi. Ndandinguvulindlela othe ngxi, ndikhonze eBheteli, ndasisicaka solungiselelo, emva koko ndangumdala. Ndandisandul’ ukunikela intetho yam yokuqala kwindibano yesithili. Ngephanyazo, ayengasekho onke loo malungelo. Ukongezelela ekuziveni ndihlazekile neentloni, ndandivakalelwa kukuba akusekho yam entlanganweni.”
16 UDennis kwafuneka atshintshe kwizenzo zakhe, ajike ngokuyeka ezo zinto wayesona ngazo nezabangela ukuba alungiswe. Yintoni eyamncedayo woyisa ezo mvakalelo zibuhlungu? Uthi: “Ndazimisela ukuqhubeka ndisenza ukuthanda kukaThixo. Ndakhuthazwa yinkxaso yabazalwana bebandla neempapasho zethu. Inqaku elithi, ‘Ngaba Wakha Waba Neembopheleleko Zokomoya? Ngaba Unokuphinda Ube Nazo?’ kwiMboniselo ka-Agasti 15, 2009, laba ngathi libhalelwe mna ukuphendula imithandazo yam. Esona siluleko ndasithanda gqitha sesithi, ‘Ngoxa ungekabi nazimbopheleleko zingako ebandleni, nikela ingqalelo ekomelezeni ulwalamano lwakho noYehova.’” UDennis lwamnceda njani olu qeqesho? Emva kweminyaka ethile, uthi, “UYehova uphinde wandisikelela ngokuba sisicaka solungiselelo.”
17. Ukususa kubudlelane kunokumnceda njani umoni abuyele ezingqondweni? Zekelisa.
17 Ukususa kubudlelane yenye indlela asiqeqesha ngayo uYehova. Ikhusela ibandla kwimpembelelo embi ibe inokunceda umoni abuyele ezingqondweni. (1 Kor. 5:6, 7, 11) URobert wasuswa kubudlelane phantse iminyaka eli-16, lonke elo xesha abazali bakhe nabantakwabo abane banyaniseka kulwalathiso lweLizwi likaThixo lokuyeka ukunxulumana nabenzi-bubi, bangabuliswa tu. URobert seneminyaka ngoku ebuyiselwe yaye uqhuba kakuhle ngokomoya. Xa ebuzwa into emncede wabuyela kuYehova nakubantu bakhe emva kwexesha elide kangaka uthi, linyathelo lentsapho yakowabo elamchukumisayo. “Ukuba ekhaya babenxulumana nam nangayiphi na indlela, ndandiya kwanela koko, kuze kungabikho nto indenza ndifune ukubuyela kuThixo.”
18. Luhlobo olunjani lodongwe esimele sibe lulo ezandleni zoMbumbi Omkhulu?
18 Kusenokungabi yimfuneko ukuba side siqeqeshwe ngaloo ndlela, kodwa luhlobo olunjani lodongwe esiya kuba lulo ezandleni zoMbumbi Omkhulu? Siya kusabela njani xa siqeqeshwa? Ngaba siya kufana noDavide okanye uSawule? UMbumbi Omkhulu nguBawo wethu. Ungaze ulibale ukuba “lowo amthandayo uYehova uyamohlwaya, njengoko noyise esenjenjalo kunyana akholiswayo nguye.” Ngoko ke, ‘musa ukuyigatya ingqeqesho kaYehova, ungasenyanyi isohlwayo sakhe.’—IMize. 3:11, 12.
^ isiqe. 15 Asilogama lakhe.

robotstxt: allowed

filter: keep


text:
Ngaba AmaNgqina KaYehova Ayakholelwa KwiTestamente Endala?
Ewe. AmaNgqina kaYehova akholelw’ ekubeni iBhayibhile yonke ‘iphefumlelwe nguThixo kwaye iyingenelo.’ (2 Timoti 3:16) IBhayibhile iquka iTestamente Endala neTestamente Entsha, njengoko zidla ngokubizwa ngolo hlobo. AmaNgqina kaYehova wona awabiza la macandelo njengeZibhalo zesiHebhere neZibhalo ZamaKristu ZesiGrike. Ngale ndlela, aphepha ukubenza abantu bacinge ukuba iinxalenye ezithile zeBhayibhile ziphelelwe lixesha ibe azisasebenzi.
Kutheni amaKristu eyidinga iTestamente Endala neTestamente Entsha?
Ephefumlelwe nguThixo, umpostile uPawulos owayengumKristu wabhala wathi: “Zonke izinto ezabhalwa kwixesha langaphambili zabhalelwa ukuyalela thina.” (Roma 15:4) Ngenxa yoko, sinenkcazelo ebalulekileyo kwiZibhalo zesiHebhere. Okunye, zinembali echanileyo namacebiso esinokuwasebenzisa.
Imbali echanileyo. IZibhalo zesiHebhere ziyichaza kakuhle indlela ekwadalwa ngayo nendlela abantu abawela ngayo esonweni. Ngaphandle kwale nkcazelo, besingazi kuzifumana iimpendulo zemibuzo efana nale: Sivela phi? Kutheni abantu besifa? (Genesis 2:7; 17) Ukongezelela, iZibhalo zesiHebhere zisichazela ngendlela uYehova uThixo awaqhubana ngayo nabantu ababonwabile nababeneengxaki ezifanayo nezethu.
—Yakobi 5:17.
Amacebiso esinokuwasebenzisa. Iincwadi zeBhayibhile, iMizekeliso neNtshumayeli, eziyinxalenye yeZibhalo zesiHebhere, zinobulumko obungaphelelwayo bendlela yokuphila. Zinamacebiso endlela yokonwabela ubomi bentsapho (IMizekeliso 15:17), indlela yokuba nembono efanelekileyo ngomsebenzi (IMizekeliso 10:4; INtshumayeli 4:6) nendlela ulutsha olunokubusenzisa ngayo ubomi ukuze lonwabe (INtshumayeli 11:9–12:1).
Ukongezelela, sinokuzuza ngokufunda uMthetho kaMoses njengoko ukwiincwadi zokuqala ezintlanu zeBhayibhile. Nangona lo Mthetho ungabhekiseli kumaKristu, unamacebiso abalulekileyo anokusinceda sonwabe.
Funda Okungakumbi
Zintoni Ezifunekayo Ukuze Uyazi IBhayibhile?
Nokuba injani na imvelaphi yakho, unokusazi isigidimi sikaThixo esikwiZibhalo Ezingcwele.


text:
IMIBUZO YABAFUNDI . . .
Iyintoni Inyaniso NgeKrismesi?
Izigidi zabantu emhlabeni wonke zibhiyozela iKrismesi ngezizathu ezahlukahlukeneyo. Abanye bavuyela ukuba kunye nabahlobo neentsapho. Abanye bacinga ngoThixo okanye bachith’ ixesha benceda abantu abahlwempuzekileyo nabasweleyo. Kuhle oko. Kodwa ke, iKrismesi inalo icala elibi.
Okokuqala, abantu abaninzi ababhiyozela iKrismesi bakholelwa ukuba olo lusuku lokuzalwa kukaYesu. Kodwa ababhali-mbali balivuma ngeliphandle elokuba akukho mntu uwaziyo umhla wokuzalwa kwakhe. Incwadi ethi The Christian Book of Why ithi “amaKristu okuqala awazange alumisele usuku lokuzalwa kukaYesu” kuba ayengafuni “kuba nanto yakwenza noqheliselo lobuhedeni.” Okubangel’ umdla kukuba, iBhayibhile ayithethi nto ngokubhiyozela kukaYesu umhla wokuzalwa kwakhe okanye nokabani na omnye. Kodwa wabayalela abalandeli bakhe ukuba bakukhumbule ukufa kwakhe.—Luka 22:19.
Okwesibini, abaphengululi abaninzi bayavuma ukuba inkoliso yezithethe zeKrismesi isuka kwizithethe ezingezizo ezobuKristu kodwa ezobuhedeni. Ezi zithethe ziquka uFather Christmas, amagqabi okuhombisa, umthi weKrismesi, ukuphana izipho, amakhandlela avuthayo, ukubaswa kwezikhuni, amagqabi enziwe asisazinge axhonyiweyo kunye neengoma zeKrismesi. Incwadi iThe Externals of the Catholic Church yathi ngezinye zezi zithethe: “Xa siphana izipho zeKrismesi, size sixhome namagqabi aluhlaza abusazinge emakhayeni ethu nasezicaweni, bangaphi kuthi abayaziyo into yokuba ezi zizithethe zobuhedeni?”
“Xa siphana izipho zeKrismesi, size sixhome namagqabi aluhlaza abusazinge emakhayeni ethu nasezicaweni, bangaphi kuthi abayaziyo into yokuba ezi zizithethe zobuhedeni?”—IThe Externals of the Catholic Church
Mhlawumbi uyazibuza ukuba, yintoni ephosakeleyo ngezi zithethe zingenabungozi? Nantsi impendulo kule ngongoma yesithathu. UThixo akakholiswa kukusetyenziswa kwezithethe zobuhedeni kunqulo olunyulu. Ngomprofeti wakhe uAmosi, uYehova uThixo wathi kubakhonzi bakhe abawexukileyo, uSirayeli wamandulo: “Ndiyithiyile, ndiyigatyile imithendeleko yenu . . . Yishenxise kum le ngxokozelo yeengoma zakho.”—Amosi 5:21, 23.
Kwakutheni ukuze athethe qatha ngolo hlobo? Makhe sithethe ngoko kwakusenziwa ngabantu bobukumkani basemntla boSirayeli wamandulo. Ukumkani wabo wokuqala uYerobhoham, wabeka amathole egolide kwaDan naseBheteli ukuze alukuhle abantu ukuba banqule apho, endaweni yokuya kunqula uYehova uThixo ngendlela efanelekileyo, etempileni eYerusalem. Lo kumkani wasungula nemithendeleko, waza wabeka ababingeleli ukuze bafeze loo nkonzo.—1 Kumkani 12:26-33.
Isenokubonakala ngathi yayintle le nto yayisenziwa ngamaSirayeli. Ngapha koko, ngaba ezi zinto ayengazenzi kuba esithi anqula uThixo ibe afuna ukumkholisa? Amazwi kaThixo aqatha awawathetha ngoAmosi nabanye abaprofeti ayibonisa kakuhle indlela awayeyijonga ngayo loo mibhiyozo. UThixo wathuma umprofeti uMalaki ukuba athi: “NdinguYehova, anditshintshanga.” (Malaki 3:6) Akungebi ke le yindlela uThixo ayijonga ngayo imibhiyozo yeKrismesi namhlanje?
Emva kokucingisisa ngezi zizathu, izigidi zabantu ziye zagqiba ekubeni zingayibhiyozeli iKrismesi. Endaweni yoko, zivuyiswa zize zaneliswe kukuchitha ixesha nabahlobo neentsapho zazo, zincede abantu abahlwempuzekileyo nabasweleyo nanini na zifuna, unyaka wonke.
Funda Okungakumbi
Kutheni AmaNgqina KaYehova Engayibhiyozeli IKrismesi?
Abantu abaninzi bayayibhiyozela ikrismesi nakuba beyazi imvelaphi yayo. Funda isizathu sokuba amaNgqina kaYehova engayibhiyozeli.
Unqulo Olumkholisayo UThixo
Izinto ezintandathu ezifanisa unqulo lokwenyaniso.


text:
INQAKU ELINGUMXHOLO | NGABA UTHIXO UNOMDLA KUWE
UThixo Uyakulondoloza
“Amehlo akhe asezindleleni zomntu, yaye onke amanyathelo akhe uyawabona.”—YOBHI 34:21.
ISIZATHU SOKUBA ABANYE BANGAQINISEKI: Ngokusuka kuphando lwakutshanje, igalaksi yethu iyodwa nje iqulethe izijikelezi-langa ezilikhulu leebhiliyoni. Ngenxa yolwazi ngobukhulu bendalo, abaninzi bayabuza, ‘Kutheni le nto kufuneka uMdali ongusomandla abukele abantu nezinto abazenzayo kulo mhlaba mncinci?’
OKO KUFUNDISWA LILIZWI LIKATHIXO: UThixo akasinikanga nje iBhayibhile waza waphelelwa ngumdla kuthi. Kunoko, uYehova usiqinisekisa ngelithi: “Ndiya kukucebisa iliso lam likuwe.”—INdumiso 32:8.
Cinga ngoHagare, umYiputakazi weminyaka yee-1900 ngaphambi kokuzalwa kukaYesu. UHagare wayengamthobeli umqeshi wakhe uSarayi, uSarayi yena wamgculela, waza uHagare wabalekela entlango. Ekubeni uHagare wayenze impazamo, ngaba uThixo wamcaphukela? IBhayibhile ithi: ‘Ingelosi kaYehova yamfumana.’ Loo ngelosi yamqinisekisa uHagare yathi: “UYehova uyivile inkxwaleko yakho.” Waza uHagare yena wathi kuYehova: “Wena unguThixo obonayo.”—Genesis 16:4-13.
‘UThixo obonayo,’ uyakubona nawe. Ukuzekelisa nje: Umama onothando uyabalondoloza abantwana bakhe. Ngenxa yokuba bebancinci bafuna ukuhoywa ngumzali. Ngokufanayo ke, noThixo uyasondela kuthi xa sityumkile, sibonakala singenamncedi. UYehova uthi: “Ndihlala kwindawo ephakamileyo nakwindawo engcwele, kanjalo nakotyumkileyo nonomoya othobekileyo, ukuvuselela umoya wabo bathobekileyo nokuvuselela intliziyo yabo batyumkileyo.”—Isaya 57:15.
Sekunjalo, usenokubuza ukuba: ‘UThixo undilondoloza njani? Ngaba undigweba ngokwembonakalo, okanye ujonga umntu endinguye ngaphakathi?’


text:
Ngaba nangoku ukuchwetheza ngeminwe ababini? Ingaba usafuna ukuba ujonge yezitshixo yakho phambi zonke keystroke?
Kulungile, Touch Typing Study e simahla, umsebenzisi-friendly website yokufunda yenzelwe ukukunceda ukufunda, ukwenza nokuphucula isantya yakho typing nokuchaneka. Wakuba ndachukumisa uhlobo akuyi kufuneka ukuba bajonge ubeko ukufumana oonobumba ofuna ukuchwetheza kwaye nawe uza kukwazi ukuchwetheza ngesantya ngokukhawuleza kakhulu!
ukuchwetheza Touch indlela esekelwe izihlunu memory endaweni emehlweni. Le ndlela ikuvumela ukuphumeza isantya aphezulu kakhulu yokungena data, ingakumbi xa ufuna ukukhuphela okubhaliweyo kwezinye izinto ezibonwayo.
Ngokuchwetheza kunye indlela touch ukuchwetheza iphucula kakhulu imveliso computer yakho; oku kwandisa isantya yokungena data kwaye, apho kunokwenzeka, kunciphisa lidiniwe nomenzakalo emehlweni.
Touch Typing Study iqulathe izifundo 15, uvavanyo isantya nemidlalo uyakwazi ukufunda apho ukuchwetheza inyathelo ngenyathelo, iliso kwinkqubela yakho kwaye wonwabe!


text:
‘Buyela Uze Womeleze Abazalwana Bakho’
UPETROS walila ngokukrakra emva kokuba ekhanyele uYesu. Nakuba lo mpostile kwakuza kufuneka alwe nzima ukuze aphinde abe nokholo olomeleleyo, uYesu wayefuna ukumsebenzisa ukuba ancede abanye. Ngenxa yoko, uYesu wathi kuye: “Wakubuya, bomeleze abazalwana bakho.” (Luka 22:32, 54-62) UPetros waba yenye yeentsika zebandla lamaKristu enkulungwane yokuqala. (Gal. 2:9) Ngokufanayo, umntu owayekhonza njengomdala unokuphinda abe nguye aze afumane uvuyo ekomelezeni amanye amaKristu.
Abanye ababekhonza njengabaveleli baye bayekiswa, ibe loo nto inokubenza bazive bedimazekile. UJulio, * owayengumdala eBolivia kangangeminyaka engaphezu kweyi-20, wathi: “Ixesha lam elininzi ndandilichitha ndilungiselela iintetho, ndityelela abazalwana ibe ndisalusa amalungu ebandla! Ngephanyazo yaphela yonke loo nto, indishiya ndingenanto yokwenza. Lilonke, eli yayilixesha elibuhlungu kum.” Namhlanje, uJulio ungumdala kwakhona.
“KUGQALENI KULUVUYO OLUKHULU”
Umfundi uYakobi wabhala wathi: “Kugqaleni kuluvuyo olukhulu, bazalwana bam, xa nihlangabezana nezilingo ezahlukahlukeneyo.” (Yak. 1:2) UYakobi wayebhekisela kwizilingo ezibangelwa yintshutshiso nakukungafezeki. Wakhankanya iminqweno yokuzingca, ukuba nekhethe, njalo njalo. (Yak. 1:14; 2:1; 4:1, 2, 11) Kusenokuba buhlungu xa uYehova esohlwaya. (Heb. 12:11) Kodwa ke oko akumele kusihluthe uvuyo lwethu.
Enoba sisuswe kwisigxina sembopheleleko ebandleni, sisenethuba lokuhlola umgangatho wokholo lwethu nokubonisa ukuba siyamthanda uYehova. Sisenokucinga nangento eyasenza sakhonza kweso sigxina. Ngaba kwakungenxa yengenelo yethu, okanye kwakungenxa yokuthanda kwethu uThixo nokuqiniseka kwethu ukuba ibandla lelakhe ibe limele linyanyekelwe ngothando? (IZe. 20:28-30) Abazalwana ababengabadala nabaqhubeka benikela inkonzo engcwele ngovuyo babonisa bonke abantu, kuquka noSathana, ukuba bamthanda ngokwenene uYehova.
Xa uKumkani uDavide wohlwaywa ngesono sakhe esinzulu, wasamkela isohlwayo waza waxolelwa. UDavide wacula wathi: “Unoyolo lowo imvukelo yakhe ixolelweyo, isono sakhe esigutyungelweyo. Unoyolo umntu uYehova angasibaleli kuye isiphoso, nekungekho nkohliso kumoya wakhe.” (INdu. 32:1, 2) UDavide wancedakala luqeqesho waza ngokungathabuzekiyo wabalusa kakuhle abantu bakaThixo.
Amaxesha amaninzi abazalwana abaphinda babe ngabadala balalusa kakuhle ngakumbi ibandla kunangaphambili. Omnye umzalwana owaphinda wangumdala wathi: “Ngoku ndikwazi bhetele ukunceda abo benza iimpazamo.” Omnye umdala wathi: “Ngoku ndilixabisa ngakumbi ilungelo lokukhonza abazalwana.”
NGABA UNOKUBUYELA?
Umdumisi wathi: “[UYehova] akayi kuqhubeka ehlab’ amadlala ngalo lonke ixesha.” (INdu. 103:9) Ngoko, asimele sicinge ukuba uThixo akanakuze aphinde amthembe umntu owenze impazamo enkulu. URicardo owaphulukana namalungelo akhe okuba ngumdala emva kokuba nguye kangangeminyaka uthi: “Izenzo zam zandishiya ndidanile. Kangangexesha elide, ukuziva ndingafaneleki kwandenza andafuna ukuphinda ndikhonze abazalwana njengomveleli. Ndandingacingi ukuba ndinokuphinda ndithenjwe ngabazalwana. Kodwa ekubeni ndikuthanda ukunceda abanye, ndakwazi ukuqhuba izifundo, ndakhuthaza abazalwana kwiHolo yoBukumkani ndaza ndasebenza nabo entsimini. Loo nto yandinceda ndaphinda ndazithemba, ibe ngoku ndikhonza njengomdala kwakhona.”
Ukufukama inzondo kunokumthintela umzalwana ekukhonzeni njengomdala. Sifanele sifane nomkhonzi kaYehova uDavide, ekwafuneka abaleke uKumkani uSawule owayenekhwele! UDavide zange afune ukuziphindezelela kuSawule, nkqu naxa kwavela ithuba lokwenza njalo. (1 Sam. 24:4-7; 26:8-12) Xa uSawule wafa edabini, uDavide wamzilela, ebhekisela kuye nonyana wakhe uYonatan ngokuba ngabantu “abathandekayo nabahle.” (2 Sam. 1:21-23) UDavide zange afukame inzondo.
Ukuba uvakalelwa ukuba udlelw’ indlala, sukuvumela inzondo ilawule iingcinga zakho. Ngokomzekelo, xa uWilliam wayekiswa ukuba ngumdala emva kokuba nguye kangangeminyaka emalunga neyi-30 eBritani, wabaqumbela abanye abadala. Yintoni eyamnceda waphinda wanokholo olomeleleyo? Wathi: “Ndakhuthazwa kukufunda incwadi kaYobhi. Ukuba uYehova wamnceda uYobhi wenza uxolo namaqabane akhe amathathu, ngokuqinisekileyo wayeza kundinceda nam ndenze uxolo nabadala abangamaKristu!”—Yobhi 42:7-9.
UTHIXO UYABASIKELELA ABO BAPHINDA BABE NGABALUSI
Ukuba wazikhethela ukuyeka ukwalusa umhlambi kaThixo, kunokuba kuhle ukuzibuza ngesizathu soko. Ngaba wawuneengxaki zobuqu ezininzi? Ngaba ezinye izinto zabaluleka ngakumbi ebomini bakho? Ngaba wadinyazwa kukungafezeki kwabanye? Enoba sasiyintoni na isizathu, khumbula ukuba wawukwazi ukunceda abantu ngakumbi xa wawungumdala. Iintetho zakho zazibomeleza, umzekelo wakho wawubakhuthaza, ibe amatyelelo akho okwalusa ayebanceda banyamezele iimvavanyo. Umsebenzi wakho njengomdala othembekileyo wawungavuyisi intliziyo yakho nje kuphela kodwa nentliziyo kaYehova.—IMize. 27:11.
UYehova uye wanceda abantu ukuba baphinde bafumane uvuyo nomnqweno wokukhokela ebandleni. Ukuba wayeka ukuba ngumdala okanye wayekiswa, unokuphinda ‘uzabalazele isigxina sobuveleli.’ (1 Tim. 3:1) UPawulos ‘zange ayeke ukuthandazela’ ukuba amaKristu aseKolose azaliswe lulwazi oluchanileyo lokuthanda kukaThixo ‘ukuze ahambe ngokumfaneleyo uYehova aze amkholise ngokupheleleyo.’ (Kol. 1:9, 10) Ukuba uphinde wanelungelo lokukhonza njengomdala, thembela kuYehova ukuba akunike amandla, umonde, novuyo. Kule mihla yokugqibela, abantu bakaThixo bafuna ukuxhaswa ngokomoya ngabadala abanothando. Ngaba unokukwazi ibe ukulungele ukomeleza abazalwana bakho?
^ isiqe. 3 Amanye amagama atshintshiwe.


text:
Nakhululwa Ngobubele Obunganifanelanga
“Isono simele singabi yinkosi phezu kwenu, ekubeni . . . niphantsi kobubele obungasifanelanga.”
IINGOMA: 2, 61
1, 2. Kutheni amaNgqina kaYehova enomdla kumaRoma 5:12?
MASITHI ubufuna ukubhala uludwe lweevesi zeBhayibhile ezaziwa nezisetyenziswa kakhulu ngamaNgqina kaYehova. Ngaba amaRoma 5:12 ebeya kuba sekuqaleni kuludwe lwakho? Kukangaphi uthetha la mazwi athi: “Kanye njengokuba isono sangena ngamntu mnye ehlabathini nokufa ngaso isono, ngaloo ndlela ukufa kwasasazeka kubo bonke abantu ngenxa yokuba bonke bonayo”?
2 Le vesi icatshulwa icatshuliwe kwincwadi ethi Yintoni Ngokwenene Efundiswa YiBhayibhile? Xa ufundisa abantwana bakho nezifundo zakho le ncwadi, kusenokwenzeka ufunde amaRoma 5:12 xa nithetha ngenjongo yomhlaba, ngentlawulelo nangemeko yabafi
3. Yintoni esifanele siyamkele ngesono?
3 Sonke simele siyamkele into yokuba singaboni. Senza iimpazamo umhla nezolo. Kodwa ke, siqinisekile ukuba uThixo uyakhumbula ukuba siluthuli, kwaye ukulungele ukusenzela inceba. (INdu. 103:13, 14) Xa wayefundisa abafundi bakhe indlela yokuthandaza kuThixo, uYesu waquka esi sicelo: “Sixolele izono zethu.” (Luka 11:2-4) Ngenxa yoko, asinasizathu sakuba nomvandedwa ngezono uThixo azixoleleyo. Sekunjalo, ininzi into esinokuyizuza xa sicinga ukuba kwenzeke njani ukuba asixolele.
SIXOLELWE NGENXA YOBUBELE OBUNGASIFANELANGA
4, 5. (a) Sinokuyifumana phi inkcazelo engakumbi ngamaRoma 5:12? (b) Buyintoni ‘ububele obungasifanelanga’ ekuthethwa ngabo kumaRoma 3:24?
4 Sifumana inkcazelo ebalulekileyo kwizahluko ezikufutshane namazwi kaPawulos akumaRoma 5:12, ngokukodwa kwisahluko 6. Iza kusinceda siqonde indlela uYehova akwazi ngayo ukusixolela. Kwisahluko 3, sifunda la mazwi: “Bonke bonile . . . , yaye kunjengesipho sesisa ukuvakaliswa kwabo bengamalungisa ngobubele bakhe obungasifanelanga ngako ukukhululwa ngentlawulelo ngoKristu Yesu.” (Roma 3:23, 24) Wayethetha ukuthini uPawulos xa esithi “ngobubele bakhe obungasifanelanga”? Ngokutsho kwenye incwadi, igama lesiGrike awalisebenzisayo lithetha “ukwenzela umntu into entle, uze ungabizi nto kuye okanye ungalindeli mbuyekezo.” Akuyisebenzelanga kwaye akukho nto uyenzileyo ukuze uyifanelekele.
5 Umphengululi uJohn Parkhurst wathi: “Xa lisetyenziswa kuThixo okanye kuKristu, [eli gama lesiGrike] lidla ngokubhekisa ngokukhethekileyo kubabalo abanalo esingalusebenzelanga nolungasifanelanga okanye kububele ababenzele abantu ngokubakhulula nangokubasindisa.” Ngenxa yoko, indlela eliguqulelwe ngayo kwiNguqulelo Yehlabathi Elitsha ethi “ububele obungasifanelanga” ifanelekile. Kodwa uThixo ubenze njani obu bubele bungasifanelanga? Kwaye budibana njani nethemba onalo kunye nobuhlobo bakho naye? Makhe sibone.
6. Abantu banokuncedwa kangakanani bububele bukaThixo obungasifanelanga?
6 Lo ‘mntu mnye’ isono nokufa ‘ezangena ngaye ehlabathini’ yayinguAdam. Ngenxa yoko, “ngesigqitho somntu omnye ukufa kwalawula njengokumkani.” UPawulos wongeza wathi “ububele [bukaThixo] obungasifanelanga obuninzi” babakho “ngamntu mnye, uYesu Kristu.” (Roma 5:12, 15, 17) Obo bubele bungasifanelanga buye banceda bonke abantu. “Ngentobelo yomntu omnye [uYesu] abaninzi baya kwenziwa amalungisa.” Kaloku, ububele obungasifanelanga bukaThixo bunokude busenze siphile “ubomi obungunaphakade ngoYesu Kristu.”
7. Kutheni intlawulelo esiyilungiselelwe nguThixo ikukwenzelwa ububele kwaye ingasifanelanga?
7 UYehova wayenganyanzelekanga ukuba athumele uNyana wakhe ukuba eze kusifela. Kwelinye icala, ayikho into eyenziwe ngabantu abangafezekanga abanesono ukuze bafanelekele ukuxolelwa izono zabo ngentlawulelo elungiselelwe nguThixo noYesu. Lilonke, ukuxolelwa kwethu nokuba nethemba lokuphila ngonaphakade bububele obungasifanelanga nyhani. Sifanele sisixabise kakhulu esi sipho sikaThixo sobubele obungasifanelanga, kwaye loo nto icace kwindlela esiphila ngayo yonke imihla.
UKUBA NOMBULELO KUTHIXO NGOBUBELE BAKHE OBUNGASIFANELANGA
8. Abantu basenokuziqhatha ngelithini xa becinga ngezono zabo?
8 Ekubeni singabantwana baka-Adam abangafezekanga, kulula kuthi ukwenza iimpazamo, ukwenza ububi, nokona. Kodwa besiya kuba senza embi impazamo ukuba besinokubuthatha lula ububele obungasifanelanga bukaThixo, mhlawumbi sithi: ‘Ewe kona ayifanelekanga le nto ndiyenzayo
9, 10. UPawulos nabanye abantu bakhululwa njani esonweni nasekufeni?
9 UPawulos wayigxininisa into yokuba simele siyikhabe ngaw’ omane imbono ethi: ‘Hayi wena, uThixo uyaqonda. Uza kundixolela ngezono endizenzileyo.’ Ngoba? Kaloku, njengokuba uPawulos esitsho, amaKristu ‘afile ngokubhekisele kwisono.’ (Funda amaRoma 6:1, 2.) Kodwa kwakunokutshiwo njani ukuba ‘afile ngokubhekisele kwisono’ ngoxa esaphila apha emhlabeni?
10 UThixo wasebenzisa intlawulelo kuPawulos nakwabanye abantu bomhla wakhe. Ngenxa yoko uYehova wazixolela izono zabo, wabathambisa ngomoya oyingcwele, waza wababiza ukuba babe ngoonyana bakhe bokomoya. Emva koko baba nethemba lokuphila ezulwini. Xa bethembeka, babeza kuphila baze balawule noKristu ezulwini. Kodwa xa besaphila emhlabeni kwaye bekhonza uThixo, uPawulos wayenokubachaza ‘njengabafileyo ngokubhekisele kwisono.’ Wazekelisa ngoYesu, owafayo njengomntu waza wavuswa njengesidalwa somoya esingafiyo ezulwini. Ukufa kwakungaseyonkosi phezu koYesu. Kwakunjalo ke nakumaKristu athanjisiweyo, ayenokuzijonga ‘njengafileyo esonweni kodwa aphilileyo kuThixo noKristu uYesu.’ (Roma 6:9, 11) Yayitshintshile indlela aphila ngayo. Ayengasalawulwa yiminqweno yawo yesono. Ayefile kwindlela awayekade ephila ngayo.
11. Thina abanethemba lokuphila ngonaphakade eParadesi ‘sife njani esonweni’?
11 Kuthekani ngathi? Ngaphambi kokuba sibe ngamaKristu, sasisona, mhlawumbi singaqondi ukuba izenzo zethu zibi okanye ziphosakele kangakanani emehlweni kaThixo. Sasifana ‘namakhoboka okungahlambuluki nokuchas’ umthetho.’ Singatsho sithi ‘sasingamakhoboka esono.’ (Roma 6:19, 20) Kwathi kusenjalo safunda iBhayibhile, satshintsha indlela esasiphila ngayo, sazahlulela kuThixo saza sabhaptizwa. Ukususela ngoko, besinqwenela ‘ukuzithobela ngokusuka entliziyweni’ iimfundiso nemilinganiselo kaThixo. Siye ‘sakhululwa esonweni, saba ngamakhoboka obulungisa.’ (Roma 6:17, 18) Nakuthi kunokutshiwo ukuba ‘sifile esonweni.’
12. Ngamnye wethu umele akhethe phakathi kwaziphi izinto ezimbini?
12 Ngoku khawucinge ngesiqu sakho xa ufunda la mazwi kaPawulos athi: “Musani ukusivumela isono ukuba siqhubeke silawula njengokumkani kwimizimba yenu efayo ukuze nithobele iminqweno yayo.” (Roma 6:12) Sinako “ukusivumela isono ukuba siqhubeke silawula” ngokwenza kwanto nje imizimba yethu engafezekanga ethi masiyenze. Ekubeni isithi ‘abanokuvuma’ okanye bangavumi ukuntlokothiswa sisono, nanku ke umbuzo, Yintoni kanye kanye endiyinqwenelayo entliziyweni yam? Zibuze: ‘Ngaba ngamany’ amaxesha ndiye ndivumele umzimba nengqondo yam engafezekanga ziye kundifaka eludakeni? Okanye ngaba ndifile esonweni? Ngaba ndiphilile kuThixo ngoKristu uYesu?’ Yonke loo nto ixhomekeke ekubeni ubuxabisa kangakanani ububele obungakufanelanga obenzelwe nguThixo.
UNAKO UKULIPHUMELELA ELI DABI
13. Bubuphi ubungqina obusenza siqiniseke ukuba sinokukwazi ukusishiya isono?
13 Abantu bakaYehova basishiyile ‘isiqhamo ababefudula [besivelisa]’ ngaphambi kokuba bazi, bathande baze bakhonze uThixo. Kusenokwenzeka ukuba kwindlela ababephila ngayo ngaphambili, kukho ‘izinto ngoku abaneentloni ngazo’ nezazinokubenza bafanelwe kukufa. (Roma 6:21) Kodwa ke batshintsha. Yiloo nto kanye eyayenzeke kwabaninzi ababebhalelwe nguPawulos eKorinte. Abanye babekade besenza izono ezinjengokunqula izithixo, ukukrexeza, ubufanasini, ubusela, ukunxila nezinye. Kodwa ‘bahlanjwa bahlambuluka, baza bangcwaliswa.’ (1 Kor. 6:9-11) Kusenokwenzeka ukuba kwakwenzeke okufanayo nakwabanye ababekwibandla laseRoma. UPawulos waphefumlelwa ukuba ababhalele esithi: “Ningaqhubeki ninikela amalungu enu esonweni njengezixhobo zentswela-bulungisa, kodwa zinikeleni kuThixo njengabo baphilileyo bevela kwabafileyo, kwanamalungu enu kuThixo njengezixhobo zobulungisa.” (Roma 6:13) UPawulos wayeqinisekile ukuba babenokukwazi ukunqula uThixo ngendlela ecocekileyo baze baqhubeke bexhamla kububele bakhe obungasifanelanga.
14, 15. Yintoni esifanele sizibuze yona ngokuthobela “ngokusuka entliziyweni”?
14 Kunjalo ke nanamhlanje. Kusenokwenzeka ukuba abanye abazalwana noodade babekade besenza izinto ezazikhe zenziwa ngabaseKorinte. Kodwa nabo batshintshile. Basishiye ngasemva isono ibe ‘bahlanjwe bahlambuluka.’ Enoba wawunjani na wena ngaphambili, injani imeko yakho phambi kukaThixo ngalo mzuzu? Ekubeni ngoku ubufumene ububele obungasifanelanga bukaThixo waza waxolelwa, ngaba uzimisele ukuba ungaze ‘unikele amalungu akho esonweni’? Ngaba uza ‘kuzinikela kuThixo njengalowo uphilileyo evela kwabafileyo’?
15 Ukuze senze loo nto, ngokuqinisekileyo simele sikuphephe ukukhetha ukwenza izono ezinzulu ezazisenziwa ngabanye ababekwibandla laseKorinte. Ibaluleke kakhulu loo nto ukuba sithi sibamkele ububele obungasifanelanga bukaThixo kwaye ‘isono asiyonkosi phezu kwethu.’ Kodwa ke, ngaba sizimisele ukuthobela “ngokusuka entliziyweni” ngokuthi senze konke okusemandleni ethu ukuze siphephe izono abanye abazijonga njengezingekho nzulu?
16. Sazi njani ukuba njengamaKristu asifanelanga sanele nje kukuyeka izono ezinzulu?
16 Makhe sijonge umzekelo kampostile uPawulos. Siqinisekile ukuba wayengazenzi izono ezingamasikizi ezikhankanywe kweyoku-1 kwabaseKorinte 6:9-11. Kodwa wavuma ukuba wayenetyala lokwenza isono. Wathi: “Mna ndingowokwenyama, ndithengiswe phantsi kwesono. Kuba oko ndikusebenzayo andikwazi. Kuba oko ndikunqwenelayo, andikuqheliseli; kodwa oko ndikuthiyileyo koko ndikwenzayo.” (Roma 7:14, 15) La mazwi abonisa ukuba zikho izinto uPawulos awayesilwa nazo kuba ezijonga njengezono. (Funda amaRoma 7:21-23.) Mhlawumbi kunjalo nakuthi njengoko sizama ukuthobela “ngokusuka entliziyweni.”
17. Kutheni ufuna ukunyaniseka nje?
17 Masenze umzekelo ngokunyaniseka. Ukunyaniseka kungundoqo kumKristu. (Funda iMizekeliso 14:5; namaEfese 4:25.) NguSathana ‘uyise wobuxoki.’ UAnaniyas nomkakhe babulawa ngenxa yokuxoka. Thina asiwaxelisi amaxoki afana nala. (Yoh. 8:44; IZe. 5:1-11) Kodwa ngaba xa senze loo nto sakube sigqibile ukunyaniseka? Ukunyaniseka kwethu kubonisa ukuba sibuxabisa kangakanani ububele bukaThixo obungasifanelanga.
18, 19. Ngaba ukunyaniseka kuphelele nje ekungaxokini?
18 Ukuxoka kukuthetha into engeyonyaniso. Kodwa uYehova ufuna abantu bakhe badlulele ngaphaya kokuphepha ukuxoka. Wabongoza amaSirayeli amandulo esithi: “Yibani ngcwele, kuba mna Yehova Thixo wenu ndingcwele.” Emva koko, wabachazela ukuba banokuba ngcwele njani. Phakathi kwezinye izinto, uThixo wathi: “Nize ningebi, ningakhohlisi, yaye ningaqhubani ngobuxoki nezinxulumani zenu.” (Lev. 19:2, 11) Okulusizi kukuba, kuyenzeka ukuba umntu angabi lixoki, kodwa abakhohlise kwaye abaqhathe abanye abantu.
19 Masenze umzekelo ngendoda exelela umphathi wayo emsebenzini okanye umntu esebenza naye ukuba ayiyi kuphumelela ngengomso okanye kufuneka igoduke ngaphambi kwexesha kuba isaya ‘kwagqirha.’ Phofu ke, lo ‘gqirha’ ithetha ngaye kukuthi quu nje kwivenkile yamayeza okanye kukuthi tsii nje kwagqirha, ihlawule into, yakugqiba iphel’ emehlweni. Eyona nto iyenza ingabikho emsebenzini kukuba ifuna ukusuka kwangethuba kuhambo eza kuluthatha okanye ifuna ukukhupha intsapho yayo iyise elwandle. Ewe belikho isuntswana lenyaniso xa ibisithi iya ‘kwagqirha,’ kodwa ungakwazi ukuthi ibinyanisile? Okanye ngaba iye yakhohlisa? Mhlawumbi nawe uyakhumbula ukhohlisa abanye abantu ngale ndlela. Mhlawumbi wawuzisindisa kwisohlwayo okanye ufuna ukufumana amaqithi-qithi ngokutshonisa abanye abantu. Nangona ungakhange uxoke ngokuphandle, uthini ngalo myalelo kaThixo othi: “Ningakhohlisi”? Khawucinge nangamaRoma 6:19, athi: “Wanikeleni amalungu enu njengamakhoboka obulungisa ngokubhekisele kubungcwele.”
20, 21. Ububele obungasifanelanga bukaThixo bufanele bube nefuthe kangakanani kuthi?
20 Ingongoma kukuba akwanelanga ukuphepha nje ukukrexeza, ukunxila okanye ezinye izono ezazisenziwa ngabanye ababekwibandla laseKorinte ukuze sibonise uThixo ukuba siyambulela ngobubele bakhe obungasifanelanga. Ukwamkela ububele obungasifanelanga bukaThixo kuthetha ukunganeli nje ukuphepha ukulala nomntu esingatshatanga naye, kodwa kukwathetha ukuwulwa nawuphi na umkhwa wokuzonwabisa ngezinto ezingcolileyo. Ukunikela ngamalungu ethu njengamakhoboka obulungisa kuthetha ukunganeli nje ukuphepha ukunxila, kodwa nokuphepha ukusela de siphantse sinxile. Kusenokufuneka senze umzamo ukuze silwe nale mikhwa ingafanelekanga; kodwa sinako ukuliphumelela eli dabi.
21 Sifanele sizimisele ukuphepha ukwenza izono ezinzulu kunye nezono ezingaqapheleki lula. Asinakukwazi ukuyenza ngendlela egqibeleleyo le nto. Kodwa ke sifanele sizame ngamandla njengoPawulos. Wabongoza abazalwana bakhe esithi: “Musani ukusivumela isono ukuba siqhubeke silawula njengokumkani kwimizimba yenu efayo ukuze nithobele iminqweno yayo.” (Roma 6:12; 7:18-20) Xa sisilwa nazo zonke iindidi zesono, sibonisa ngokwenene ukuba siyambulela uThixo ngobubele bakhe obungasifanelanga asenzele bona ngoKristu.
22. Baza kufumana ntoni abo bazingqina benombulelo ngobubele bukaThixo obungasifanelanga?
22 Ngenxa yobubele bukaThixo obungasifanelanga, izono zethu zixolelwe kwaye zinako ukuqhubeka zixolelwa. Ekubeni sinombulelo, masisebenzele ukuba singanikezeli kwizono abanye abantu abazijonga njengezingenamsebenzi. UPawulos wawugxininisa umvuzo esiza kuwufumana, xa wathi: “Ngoku, ngenxa yokuba nikhululwe esonweni naba ngamakhoboka kaThixo, nifumana isiqhamo senu ngendlela yobungcwele, kwaye isiphelo bubomi obungunaphakade.”—Roma 6:22.


text:
24
Uvuko lukaYesu
(UMat. 28:1-16)
1Ke kaloku, ngolokuqala usuku lweveki, ngesifingo sokusa, beza engcwabeni, bephethe ubulawu ababebulungisile, kukho nabanye abafazi nabo. 2Balifumana ke ilitye liqengqiwe, lesuka engcwabeni.
3Bakuba bengenile, àbawufumananga umzimba weNkosi uYesu. 4Kwathi, ekukhohlweni kwabo yile nto, kwabonakala amadoda amabini, ebafikela, eneengubo ezibengezelayo. 5Ke kaloku, bakubon' ukuba bangenelwe kukoyika, beqondele emhlabeni, athi kubo, Yini na ukuba ophilileyo nimfune phakathi kwabafileyo? 6Akakho apha, uvukile; khumbulani ukuthetha kwakhe kuni, oko ebesekwelaseGalili, esithi, 7UNyana woMntu umelwe kukuthi anikelwe ezandleni zabantu abangaboni, abethelelwe emnqamlezweni, athi ngomhla wesithathu abuye avuke.
8Bawakhumbula ke amazwi akhe; 9bebuyile engcwabeni, bazibika zonke ezo zinto kwabalishumi elinamnye, nakubo bonke abanye. 10Baye ke bengooMariya waseMagadala, noYohana, noMariya kaYakobi, nabanye ababenabo, abazixeláyo ezo zinto kubapostile.* 11Amazwi abo abonakala emehlweni abo engáthi kukulavuza; àbakholwa ngabo.
12Esukile ke uPetros, wagidima waya engcwabeni; athi eqondele, azibone iilinen abesongelwe kuzo, zilele zodwa; wagoduka, emangalisiwe koko kuhlileyo.
UYesu uyazibonakalalisa endleleni yokuya e-Emawusi
13Kwabonakala kusiya babini bakubo, kwangaloo mini, kumzana ozitadiya* zimashumi mathandathu, umgama wawo neYerusalem, ogama liyiEmawusi. 14Baye bona bexoxa bodwa ngazo zonke izinto ezibe zihlile.
15Kwathi, ekuxoxeni kwabo, nasekubuzaneni kwabo, uYesu ngokwakhe wasondela wahamba nabo. 16Kuloko amehlo abo ayebanjiwe, ukuba bangamazi. 17Wathi ke kubo, Ziindawo zini na ezi nincokola ngazo, nihamba nibe nithe matshamatsha?
18Uphendule ke omnye, lo ugama linguKleyopa, wathi kuye, Umhambi eYerusalem apha nguwe wedwa na, ukuba ungàzazi nje izinto ezihle khona ngazo ezi mini? 19Wathi kubo, Zìphi na? Bathi ke bona kuye, EzingoYesu waseNazarete, obeyindoda engumprofeti, enobunkunkqele ekwenzeni nasekuthetheni, phambi koThixo nabo bonke abantu; 20ukuba báthini na ababingeleli abakhulu nabaphathi bethu ukumnikela ukuba agwetywe afe, bambethelela nasemnqamlezweni. 21Ke kaloku, thina besithembe ukuba nguye oza kukhulula uSirayeli ngentlawulelo; kunjalonje ke, namhla lusuku lwesithathu zenzekile ezo zinto. 22Kananjalo abafazi abathile bethu, ababesengcwabeni kwakusasa, babéthe sathi nqa. 23Bathe bengawufumani umzimba wakhe, beza besithi, babone nombono wezithunywa zezulu, ezithi zona, uhleli. 24Basuka nabathile ababenathi, baya engcwabeni, bafika kunjengoko babetshilo abafazi; ke yena abambonanga.
25Waza yena wathi kubo, Oyi! baswelikuqonda, bantliziyo zizeka kade ukukholwa kuko konke abakuthetháyo abaprofeti! 26UKristu* ubengamelwe na kukuthi abuve obu bunzima, aze angene eluzukweni lwakhe? 27Uqalele ke kuMoses nakubo bonke abaprofeti, wabachazela kuzo zonke izibhalo iindawo ezingaye.
28Basondela kuloo mzana babesiya kuwo; wanga yena uyegqitha. 29Besuka bamzama, besithi, Hlala nathi; ngokuba kuza kuhlwa, nemini iseyisangene. Wangena ukuba ahlale nabo. 30Kwathi, ekungqengqeni kwakhe ngasesithebeni ndawonye nabo, wasithabatha isonka, wasikelela, waqhekeza, wabanika. 31Avulwa ke amehlo abo, bamazi; wathi shwaka yena kubo.
32Batshono ukuthi, Intliziyo yethu ibingavuthi na ngaphakathi kwethu, xa ebethetha nathi endleleni, naxa ebesityhilela izibhalo? 33Besuka kwangelo lixa, babuyela eYerusalem, babafumana abalishumi elinamnye, bequkene ndawonye nabo babenabo, besithi, 34INkosi inene ivukile, yabonakala kuSimon. 35Baye nabo bezichankcisa izinto zendlela, nokwazeka kwayo kubo ekuqhekezeni isonka.
Ukuzibonakalalisa kukaYesu kubafundi bakhe
(UYoh. 20:19-31)
36Ke kaloku, bakubon' ukuba bayazithetha ezo zinto, uYesu ngokwakhe wema phakathi kwabo, wathi kubo, Uxolo malube nani. 37Besuka ke bankwantya, bangenelwa kukoyika, beba babone umshologu. 38Wathi kubo, Yini na ukuba nikhathazeke? Kungani na ke ukuba kunyuke izicamango ezintliziyweni zenu? 39Khangelani izandla zam neenyawo zam, ngokuba ndim kanye; ndicofeni, nikhangele; ngokuba umshologu awunanyama namathambo, njengokuba nindibona ndinawo mna. 40Utshilo, wababonisa izandla neenyawo zakhe.
41Ke kaloku, bakubon' ukuba abakakholwa, ngenxa yovuyo, bemangalisiwe, wathi kubo, Ninanto na idliwayo apha? 42Bamnika ke intwana yentlanzi eyosiweyo, neyenqatha lobusi; 43wathabatha, wadla emehlweni abo.
44Uthe ke kubo, Ngawo la amazwi endawathethayo kuni ndisenani, okokuba zimelwe kukuzaliseka zonke izinto ezibhaliweyo ngam emthethweni kaMoses, nasebaprofetini, nasezindumisweni. 45Wandula wayivula ingqiqo yabo, ukuze baziqonde izibhalo; 46wathi kubo, Kubhaliwe ngokunjalo, umelwe ngokunjalo uKristu kukuthi eve ubunzima, abuye avuke kwabafileyo ngomhla wesithathu; 47nokuba kuvakaliswe egameni lakhe inguquko noxolelo lwezono kuzo zonke iintlanga, kuqalelwa eYerusalem. 48Nina ke ningamangqina ezi zinto. 49Yabonani, mna ndilithumela kuni idinga likaBawo; ke nina hlalani kuwo umzi oyiYerusalem, nide nambathiswe amandla aphuma enyangweni.
Unyuko lukaYesu
(IZenzo 1:9-11)
50Ke kaloku wabarholela ngaphandle, kwada kwaya eBhetani; waziphakamisa izandla zakhe, wabasikelela. 51Kwathi, ekubasikeleleni kwakhe, wahluka kubo, wenyuswa wasiwa emazulwini. 52Baza bona, bakuba bequbudile kuye, babuyela eYerusalem benovuyo olukhulu. 53Bamana behleli etempileni, bedumisa, bebonga uThixo. Amen.


text:
Chapter 1
1 UPawulos, umpostile (ongavele bantwini, kanjalo kungengamntu; kungaye uYesu Kristu, noThixo uYise, owamvusayo kwabafileyo),
2 kwanabazalwana aba bonke banam, uthi kuwo amabandla kaThixo akwelaseGalati:
3 Makube lubabalo kuni, noxolo oluvela kuThixo uYise, neNkosi yethu uYesu Kristu;
4 owazinikelayo ngenxa yezono zethu, ukuze asinyothule kwiphakade eli langoku lingendawo, ngokokuthanda kukaThixo uBawo wethu.
5 Kuye makubekho uzuko, kude kuse emaphakadeni asemaphakadeni. Amen.
6 Ndimangalisiwe kukuba niphambuke kamsinya kangaka kulowo wanibizayo ngobabalo lukaKristu, niye kwiindaba ezilungileyo ezizimbi;
7 ezingezizo nokuba zizo ezinye; koko kukho bathile banikhathazayo, bathandayo ukuzigqwetha iindaba ezilungileyo zikaKristu.
8 Ke, nokokuba sisuke thina aba, nokokuba sisuke isithunywa sasezulwini sanishumayeza iindaba ezilungileyo ezinxamnye nezo sanishumayezayo, masisingelwe phantsi.
9 Njengokuba besesitshilo, ndiyaphinda, ndithi nangoku, Ukuba ubani unishumayeza iindaba ezilungileyo ezinxamnye nezo nazamkelayo, makasingelwe phantsi.
10 Kuba ngoku ndithomalalisa abantu, ndithomalalisa uThixo, kusini na? Ndifuna ukukholisa abantu na? Ukuba ndingaba ndisakholisa abantu, ndingaba andingumkhonzi kaKristu.
11 Ke kaloku, ndiyanazisa, bazalwana, ukuba azingokomntu iindaba ezilungileyo ezi, zashunyayelwayo ndim;
12 kuba nam lo andizamkelanga mntwini, andizifundiswanga nokuzifundiswa; ndazamkela ngokutyhilelwa nguYesu Kristu.
13 Kuba nayiva eyam ihambo eyayifudula isebuYudeni, ukuba ndaye ndilitshutshisa ndilibhuqa ibandla likaThixo ngokuncamisileyo;
14 ndaye ndihambela phambili ebuYudeni, ngaphezu kwabaninzi ababeziintanga zam eluhlangeni lwakowethu, ndizizondelele ngokugqithiseleyo izithethe zoomawokhulu.
15 Ke, xenikweni kwakholekayo kuThixo, owandahlulayo kwasesizalweni sikama, wandibiza ngalo ubabalo lwakhe,
16 ukuba amtyhile uNyana wakhe ngaphakathi kwam, ukuze ndimshumayele ngeendaba ezilungileyo phakathi kweentlanga: kwaoko andibhekisanga nto kwinyama negazi.
17 Andinyukanga nokunyuka ndiye eYerusalem, kubo ababengabapostile ngaphambi kwam; ndesuka ndaya kwelaseArabhi, ndaza ndabuyela eDamasko.
18 Ndandula ndathi, emva kweminyaka emithathu, ndenyuka ndaya eYerusalem, ukuba ndazane noPetros; ndahlala naye iintsuku ezilishumi elinantlanu.
19 Andibonanga wumbi ke kubapostile, yaba nguYakobi, umzalwana weNkosi, yedwa.
20 Izinto ke endinibhalela zona, yabonani, ndithetha emehlweni kaThixo, andixoki.
21 Emva koko ndeza kwimimandla yelaseSiriya nelaseKilikiya;
22 ndaye ke ndingaziwa ngesiqu ngawo amabandla akwelamaYuda, akuKristu;
23 banela ukuva kwakuphela ukuba, Lowo wayefudula esitshutshisa, ngoku ushumayela iindaba ezilungileyo zokholo abefudula elubhuqa.
24 Bamzukisa uThixo ngam.


text:
EZISEMATHENI
KuMzantsi Korea
Amagqabantshintshi Endibano Yezizwe Ngezizwe: AmaNgqina Akhulula IBhayibhile Kwibala LaseSeoul
AmaNgqina kaYehova akhulula INguqulelo Yehlabathi Elitsha YeZibhalo Ezingcwele ehlaziyiweyo ngesiKorea kwindibano yezizwe ngezizwe enomxholo othi, “Qhubeka Ufuna Kuqala UBukumkani BukaThixo!”
Abahlali BakuMzantsi Korea Bazikise Ukucinga Ngenkululeko Yesazela
Abahlali bakuMzantsi Korea baye bazikis’ ukucinga, ibe uninzi lwabo bafuna kubekho eminye imisebenzi enokwenziwa ngabantu abangavumiyo ukuya emkhosini.


text:
UBawo wethu waseZulwini uyazazi iintsikelelo zethu kwaye uyakusinceda xa simbiza sicela Kuye uncedo.
Bazalwane noodade abathandekayo, lekomfa icacisa iminyaka eyi-49 ukusukela ekusekweni kwam, ngoOkhthobha 4, 1963, njengelungu leQumrhu LabaLishumi Elinesibini. Iminyaka engamashumi amane anesithoba lixesha elide. Ngeendlela ezininzi, kodwa, ixesha libonakala lincinane ukusukela kwelaxesha Ndandime epulpitini kwiThebinekile, kwaye Ndanika intetho yam yokuqala kwikomfa yajikelele.
Okuninzi kutshintshile ukusukela ngoOkhthobha 4, 1963. Siphila kwixesha elikhethekileyo kwimbali yehlabathi. Sisikelelwe ngokuninzi. Kwaye ngamanye amaxesha kunzima ukubona iingxaki nokukhululeka okusingqongileyo kwaye singathyafi. Ndifumanise ukuba, kunokuba sibe siqwalasela okubi, sinokukhe sithi xha sibuye umva kwaye sicingisise ngeentsikelelo ezisebomini bethu, kunye nezingathi zincinci, esingaziboniyo ngamanye amaxesha, singafumana ulonwabo olukhulu kakhulu.
Ekukhumbuleni kwam le minyaka igqithileyo iyi49, Ndiye ndafumanisa izinto ezithile. Okunye kukuba amava angabalekileyo ngenxa yobuninzi bawo ayingawo lawo endingaqonda ukuba yimimangaliso. Ngenyaniso, ngexesha lokwenzeka kwawo, ayedla ngokubonakala ingathi yimimangaliso kwaye aqhelekile nokuqheleka. Kodwa kwakhona, xa ndibukisisa kakuhle, la mava abutyebisa kwaye asikelela iimpilo – ingakumbi eyam impilo ngaphantsi kwazo zonke. Ndikucebisa ukuba nawe wenze le nkqubo – ukuba, ujongisise ubomi bakho kwaye ukhangele iintsikelelo, ezinkulu nezincinci, ozamkeleyo.
Okuye kwabethelelwa ngomonde ngexesha ndizikhumbuza ibe lulwazi lwam lokuba imithandazo iyaviwa kwaye iyaphendulwa. Siyiqhelile laa nyaniso ifumaneka ku 2 Nifayi kwincwadi kaMormoni: Abantu bakho, ukuze babenoyolo.” 1 Ndiyangqina ukuba uyolo oluninzi luza xa siqaphela ukuba siyakwazi ukuthetha noBawo wethu waseZulwini ngomthandazo kwaye loo mithandazo iyakuviwa kwaye iphendulwe – mhlawumbi hayi ukuba njanikwaye xa silindele ukuba iyakuphendulwa, kodwa yona iya kuphendulwa kwaye nguBawo waseZulwini owaziyo kwaye osithandayo ngokugqibeleleyo kwaye osinqwenelela ulonwabo lwethu. Akasithembisanga na, “Thobekani; kwaye INkosi uThixo uyakunikhokela ngesandla, kwaye aninike iimpendulo kwimithandazo yenu”? 2
Kule mizuzu imbalwa endiyinikiweyo, Ndingathanda ukwabelana nani nje icuntsu lamava Endibenayo ndisemithandazweni yaviwa kwaye yaphendulwa kwaye eye, xa ndiyifundisisa, izise iintsikelelo ebomini bam nasebomini babanye. Ijenali yam yangemihla ngemihla, egciniweyo ngayo yonke le minyaka, indincedile yandinika izinto ezicacileyo engendingakwazanga ukuzikhumbula ndizibale.
Ekuqaleni kuka1965, Ndandinikwe umsebenzi wokuba ndiye kwiikomfa zengingqi ezizintloko kwaye ndibambe ezinye iintlanganiso kuMzantsi wePasifiki. Yayilundwendwelo lwam lokuqala olu lwakwamanye amazwe ehlabathi, kwaye yayilixesha elingasoze lilibaleke. Okuninzi komoya ngendalo kwenzeka ngelixesha lalo msebenzi ndandiwunikiwe njengoba ndandidibana neenkokheli, namalungu, kwaye nabefundisi.
Ngempela veki yangomgqibelo nangeCawa, Februwari 20 nange21, sasiseBrisbane, eAustraliya, siyokubamba khona iinkonzo zeenkomfa zengingqi eyintloko yaseBrisbane. Ngeloxesha lwezoo ntlanganiso zangoMgqibelo, Ndaziswa kumongameli wengingqi ovela kwenye indawo ekufutshane apho. Kwathi xa Ndixhawula isandla sakhe, Ndaba nomvakalelo womoya onamandla wokuba kufuneka Ndithethe naye kwaye ndimnike iingcebiso, kengoko Ndamcela ukuba ahambe nam xa sisiya kwinkonzo yakusasa ngeCawa kusuku olulandelayo ukuze oku kuphumezwe.
KwiCawa elandelayo, saba nethuba lokundwendwela sobabini. Sancokola ngoxanduva lwakhe oluninzi njengomongameli wengingqi. Xa sasincokola, Ndava kunyanzelekile ukuba ndimnike iingcebiso ngomsebenzi wabafundisi beminyaka emini epheleleyo kwaye nokuba yena namalungu abo bangabanceda njani aba befundisi basengingqini yakhe. Emva koko Ndaye ndafumanisa ukuba le ndoda yayithandaza ukuba ifumane ingcebiso yoku. Kuye undwendwelo lwethu yayibubungqina obukhethekileyo bokuba imithandazo yakhe yaviwa kwaye yaphendulwa. Oku kwakungathi yintlanganiso eqhelekileyo kodwa mna Ndiqinisekile ukuba yayikhokelwe nguMoya kwaye yenza umahluko phaya kula ngingqi yobomi bakhe kwaye nasemsebenzini wakhe, ebomini bamalungu wakhe kwaye nasempumelelweni yabafundisi beminyaka emibini epheleleyo.
Bazalwane noodade, iinjingo zeeNkosi ziphumezwa xa simamela inkokhelo yoMoya. Ngoko Ndiyakholwa ukuba xa ngamandla silandela senza esiphenjelelwa nesikunikwayo ngeemvakalelo zomoya ezizayo kuthi, kungona INkozi iyakusithemba ngosinika imisebenzi Yakhe.
Ndifundile ukuba, njengokuba nditshilo kwimiyalezo edlulileyo, ungaze udumdelise impembelelo. Ngeinye isihlandlo kwiminyaka emininzi edlulileyo, Ndandiqubha kwijim endala yokuzilolonga e Deseret Gym e Salt lake xa Ndava umoya undithuma ngamandla ukuba Ndindwendwele umhlobo wam olungileyo owayelahlekelwe kukusebenza kwamalungu wakhe angezantsi ngenxa yobubi kunye noqhaqho olwalandelayo. Ngoko nangoko Ndayishiya ipool yokuqubha, ndanxiba, kwaye ngoko nangoko ndayokuyityelela le ndonda ilungileyo.
Ekufikeni kwam egumbini lakhe, Ndayifumana ingenamntu. Ekubuzeni kwam Ndava ukuba ndingamfuna kwindawo yokuqubha yalapho esibhedlele, indawo eyayisetyenziselwa impilo yomzimba. Kwabanjalo ngenene. Waziqhuba ngesitulo sakhe wayofika apho kwaye yayinguye yedwa okwelo gumbi. Wayekwelinye icala lendawo yokuqubha, kufutshane elisekugqibeleni elinzulu. Ndambiza, wayewaqhuba isitulo sakhe wazondibulisa. Saba nondwendwelo olumnandi, kwaye Ndamkhapha ndayomfikisa egumbini lakhe lasesibhedlele, apho ndamnika intsikelelo khona.
Esidaleni ndaye ndafunda kwitshomi yam ukuba wayebuhlungu elahlekelwe lithemba ngalaa mini ecingisisa ngokuzibulala. Wayethandazele ukuba afumane ukukhululeka kodwa waze wava ingathi imithandazo yakhe ayiphendulwanga. Waya apho kwindawo yokuqubha nengcinga yokuba le yayizakuba yindlela yokuphelisa ukudakumba kwakhe-ngokuziqhubela kwisiphelo esinzulu samanzi endawo yokuqubha. Ndafika kakuhle ngomzuzu wesithonga, ndiphendula Endikwaziyo ukuba kwakuvela phezulu.
Itshomi yakwazi ukuphila iminyaka emininzi engaphezulu elandelayo egcwele lulonwabo nombulelo. Ndonwabe kakhulu ukuba Ndaba sisixhobo ezandleni zeNkosi ngalaa mini yayisinda kakhulu kwindawo yokuqubha.
Kwesinye isiganeko, uDade Monson kunye Nam siqhuba sigoduka sivela uyokundwendwela abahlobo, Ndava impembelelo endicinezelayo ukuba diye edolophini – kwaye siqhube imigama emininzi – siyokundwendwela umhlolokazi owayemdala owakhe wahlala kwiwadi yethu. Igama lakhe yayingu Zella Thomas. Ngeloo xesha, wayengumhlali kwindawo yokukhathalela abantu. Ngaloo mini ngexesha lase mva kwelanga samfumana ediniwe kakhulu eqobeke amandla kodwa elele ngoxolo ebhedini yakhe.
UZella kwakusekudala eyimfama, kodwa wawaqonda msinyane amazwi wethu. Wabuza ukubangaba ndingamnika na intsikelelo, esitsho nokuba wayelungele ukusweleka ukuba iNkosi imfuna ebuyele ekhayeni. Kwakukho umoya onenzolo omnandi kwelo gumbi, kwaye sonke sasiyazi ukuba ixesha lakhe lokuhlala emhlabeni lizokuba lifutshane. UZella wandithatha ngesandla kwaye wandichazela ukuba wayethandaze kakhulu ukuba Ndiyokumbona kwaye Ndimnike intsikelelo. Ndamxelela ukuba sasifikile ngenxa yempembelelo yeNkosi eyayicace gca evela kuBawo waseZulwini. Ndamphuza ebunzi, Ndisazi ukuba umhlawumbi andizokuphinda ndimbone kobu bomi basemhlabeni. Kwabanjalo nyani, ngokuba wasweleka ngemini elandelayo. Ukuba Ndakwazi ukumnika intuthuzelo noxolo uZella wethu othandekayo kwaba yintsikelelo kuye nakum.
Ithuba lokuba yintsikelelo ebomini bomnye liza lingalindelekanga. Ngobunye ubusuku bangoMgqibelo obabubanda kakhulu ebusika buka 1983–84, uDade Monson kunye Nam saqhuba umgama omde sisiya entabeni eMidway, Yutah, apho sinekhaya khona. Inqanaba lobushushu ngobo busuku lalingaphantsi kuka 24(-31°C), kwaye saye sahamba sabuyela eSalt Lake. Sasesiqhube umganyana oya kwindlela ephezulu yokuqhubela phambi kokuba imoto yethu iyeke ukusebenza. Sasixakene nento singenacebo. Andiqhelanga, ukuba, ndigodole yingqele njengangoba busuku.
Ngokuthandabuza saqala sahamba sibhekise kwidolophu ekufutshane, iimoto zazisidlula zingxola ecaleni kwethu. Ekugqibeleni imoto enye yama, kwaye umfana wacela ukusinceda. Ekugqibeleni safumanisa ukuba amafutha emoto ayekwi tanki yegas aye anquma ngenxa yengqele,oku kwenza ukuba kube nzima ukuba siyiqhube imoto. Lo mfana unobubele wasigodusa wasisa ekhayeni lethu eMidway. Ndazama ukumbhatala imali ayisebenzisileyo ekusincedeni kwakhe, kodwa ngesimilo wala. Wasixelela ukuba uyiBoy Skawuti kwaye ebefuna ukunceda. Ndazazisa kuye, ze wasichazela ukuba uyavuya kakhulu ngethuba alifumeneyo lokuba abe luncedo. Sazigqibela ukuba wayeneminyaka yomfundisi oneminyaka emibini, Ndambuza ukuba unazo na iinjongo zokuya ebufundisini. Waphendula ukuba wayengaqinisekanga ukuba ufuna ukwenza ntoni.
Ngentsasa yomvulo olandelayo, Ndabhalela loo mfana incwadi ndimbulela ngobubele bakhe. Kuloo ncwadi Ndamkhuthaza ukuba aye ebufundisini beminyaka emibini epheleleyo. Ndafaka apho kunye nenye yeencwadi zam kwaye ndakrwela izahluko ezinge nkonzo yobufundisi.
Kanga ngeveki emva koko umama waloo mfana wandiphonela wandixelela ukuba unyana wabo waye ngumfana okhethekileyo kodwa ngenxa yeempembelelo ezithile ebomini bakhe , umnqweno wakhe okwakudala enawo wokuya ebufundisini wanyamalala. Wandixelela ukuba yena notata wakhe bazila ukutya bathandaza ukuba intliziyo yakhe ingatshintsha. Bafaka igama lakhe kuluhlu lamagama athandazelwayo eProvo kwitempile yaseYutha. Babenethemba lokuba nakanjani, ngenye indlela, intliziyo yakhe iyakuchukumiseka okoko kwaye akwazi ukubuyela kumnqweno wakhe wokuba sebufundisini, kwaye akhonze iNkosi ngokholo. Umama wakhe wayefuna ukuba ndiyazi ukuba wayejonga ezaziganeko zalanjikalanga yayibanda njengempendulo yemithandazo yabo ngaye, “Ndiyangqinelana nawe.”
Emva kweenyanga eziliqela nokuncokola kakhulu nalomfana, uDade Monson kunye Nam sasinovuyo kakhulu ukuba sikwai ukuya kwifarewell yakhe yangaphmbi kokuba ahambe aye Ebufundisini eCanada eVancouver.
Ingaba yayilithamsanqa elidaliweyo ukuba iindlela zethu zidibane ngobabusuku bangoDisemba obabubanda? Andikholelwa njalo. Kodwa, ndikholelwa ukuba ukudibana kwethu yayiyimpendulo yemithandazo yeentliziyo ezishushu zonyana ababemthanda.
Kwakhona, bazalwane noodade bam, uBawo wethu waseZulwini uyazazi iintswelo zethu kwaye uyakusinceda njengokuba simbiza Yena ukuba asincede. Ndiyakholelwa ukuba akukho xhala lethu lincinane okanye lingenamsebenzi.
Ndingathanda ukugqibezela ngokubalisa amava endisand’ukuba nawo aye achukumisa abalikhulu. Kwenzeka kumbhiyozo weTempile yase Kansas City, kwinyanga ezintlanu ezidlulileyo. Njengokuba kuqheleke ukwenzeka ebomini bethu, ukuba ngoko kwakusenzeka yayifana naso nasiphi na isiganeko apho yonke into ihamba kakuhle. Kodwa, Ndafunda ngombhiyozo wesithethe owawusenzeka ngenjikalanga yangaphambi kokuba iTempile inikelwe, Ndaqaphela ukuba umidlalo ngoba busuku wawungaqhelekanga. Kodwa, wawumhle kakhulu ungalibaleki.
Njengazo zonke iziganeko zezithethe ezibanjwa ngexesha elinye nomnikelo wetempile, ulutsha lwase Kansas City Missouri Temple District lwalungiselela umdlalo lungamaqela ahlukileyo kwiindawo zabo zokuhlala. Icebo yayikukuba bayakudibana kunye kwindawo erentiweyo kamasipala yengingqi kusasa ngomgqibelo ukuze bafunde ukuba bazakungena phi, bame phi, bame njani kwaye baphume njani nezinye iinkcukacha ukuze umdlalo wokugqibela ubemhle kakhulu kwaye ubenomgangatho ophezulu.
Kwakukho ingxaki enkulu enye ngaloo mini. Wonke umsebenzi wawuxhomekeke kwezirekhodiweyo iindawo ezazizakuboniswa kumabona kude omkhulu owaziwa ngokuba yiJumbotron. Ezi ndawo zirekhodiweyo zazibalulekile kuyo yonke lentsebenzo.
Iingcaphephe zasebenza nzima ngokukhawuleza ukusombulula ingxaki xa uliutsha lona lwalinda, amakhulu alo, belahlekelwa lixesha lokulungiselela elibalulekileyo.
Umbhali nomkhokeli walombhiyozo, Susan Cooper,emva kwexesha wacacisa: “Sisuka kwicebo A-B-Z, sasisazi ukuba akusebenzi. …Njengokuba sasijonga ucwangciso lwexesha nenkqubo, sasiyazi ukuba kuzakuba ngaphaya kwethu, kodwa sasisazi ukuba sinamadla ngezantsi alulutsha oluyi - 3,000. Kufuneka siye ezantsi siyokubaxelela [bona] kwakusenzeka ntoni kwaye sitsale kukholo lwabo.” 3
Ngeyure phambi kokuba ababukeli bomdlalo bangene, ulutsha olwaluyi 3,000 lwaguqa phantsi kunye lwathandaza . Bathandaza ukuba abo ababelungiselela iJumbotron baphenjelelwe ukuba bakwazi amabakwenze ukuyilungisa; bacela ubawo waseZulwini ukuba ancedise koko bona babengakwazi ukwenza ngenxa yokushota kwexesha.
Wathi omnye owabhala ngawo emva kwawo, “Ibingumthandazo ulutsha olungasoze liwulibale, ngenxa yokuba uMoya wanyibilikisa amathambo wabo.” 4
Kwakungekudalanga phambi kokuba omnye wengcaphephe aze ezokubaxelela ukuba ingxaki yafunyanwa kwaye yalungiswa. Wathi isisombululo ibe lithamsanqa, kodwa bonke abolutsha babesazi ngcono.
Ekungeneni kwethu kwindawo kamasipala ngaloo njikalanga, sasingazazi tu iingxaki zaloo mini. Kusesidaleni apho safunda ngazo. Esakungqinayo, kodwa, kwakukuhle, kupolishiwe-ngaphaya kwendakhe ndakubona. Ulutsha lwalukhazmila ngumoya wozuko, onamandla owawuviwa nguye wonke owayekhona. Babesazi nje ukuba mabangene nini, bame phi, kwaye nokuba maqhube njani nabanye abadlali beqonga ababekunye nabo. Xa ndava ukuba amalungiselelo wabo alo mdlalo anqunyulwa esithubeni kwaye amanye amanani ayengalungiselelwanga liqela lonke, Ndothuka. Akukho owayenokwazi. INkosi ngenene yenza umahluko.
Andiyeki ukumangaliseka yindlela iNkosi esikhuthaza ngayo kwaye isikhokelele ebudeni nasebubanzini bekumkani Lakhe kwaye abenalo nexesha lokusinika impembelelo ngomntu omnye – okanye umbhiyozo westhethe esinye okanye iJumbotron enye. Ukuba Uyakwazi, ukuba Uyenza, bubungqina kum obo.
Bazalwane noodade bam, iNkosi isebomini bethu sonke.Uyasithanda. Ufuna ukusisikelela. Ufuna ukuba sifune uncedo Lwakhe. Njengokuba esikhokela kwaye esibonisa kwaye nanjengokuba esiva kwaye ephendula imithandazo yethu, siyakulufumana ulonwabo apha nangoku Esinqwenelela. Yanga singazazi iintsikelelo Zakhe ebomini bethu, Ndiyathandaza ngegama likaYesu Krestu, uMsindisi wethu, amen.


text:
Januwari 11-17
2 KRONIKE 33–36
Ingoma 35 Nomthandazo
Amazwi Okuvula (imiz. 3 nangaphantsi)
UBUTYEBI OBUPHUMA ELIZWINI LIKATHIXO
“UYehova Uyakuxabisa Ukuguquka Ngokunyanisekileyo”: (imiz. 10)
2Kr 33:2-9, 12-16—Ngenxa yokuba waguquka ngokunyanisekileyo, uManase wenzelwa inceba (w05 12/1 21 ¶5)
2Kr 34:18, 30, 33—Ukufunda nokucamngca ngeBhayibhile kungasinceda kakhulu (w05 12/1 21 ¶10)
2Kr 36:15-17—Asifanele sikuxhaphaze ukuba novelwano nokuba nomonde kukaYehova (w05 12/1 21 ¶7)
-
Ukwemba Ubuncwane ObuseBhayibhileni: (imiz. 8)
2Kr 33:11—Sisiphi isiprofeto esazalisekayo xa uManase wathinjelwa eBhabhiloni? (it-1-E 62 ¶2)
2Kr 34:1-3—Luluphi ukhuthazo esinokulufumana ngokuhlola umzekelo kaYosiya? (w05 12/1 21 ¶6)
Yintoni endiyifundileyo ngoYehova kufundo lweBhayibhile lwale veki?
Ziziphi iingongoma kufundo lweBhayibhile lwale veki endinokuzisebenzisa entsimini?
-
Ufundo LweBhayibhile: 2Kr 34:22-33 (imiz. 4 nangaphantsi)
YIKHUTHALELE INTSIMI
Utyelelo Lokuqala: (imiz. 2 nangaphantsi) Thetha ngomxholo ongaphandle weMboniselo yakutshanje. Beka isiseko sokubuyela.
Xa Ubuyela: (imiz. 4 nangaphantsi) Yenza umboniso ngendlela yokubuyela kumntu oye wasabela kakuhle kwintshumayelo yomxholo ongaphandle weMboniselo yakutshanje.
Isifundo SeBhayibhile: (imiz. 6 nangaphantsi) Yenza umboniso ngendlela yokuqhuba isifundo seBhayibhile. (bh 9-10 ¶6-7)
INDLELA YOKUPHILA YAMAKRISTU
Ingoma 77
Inguquko Ibalulekile: (imiz. 10) Intetho enikelwa ngumdala. (w06 11/15 27-28 ¶7-9)
Xolela Ngesisa: (imiz. 5) Ingxubusho. Dlala ividiyo ethi Yiba Ngumhlobo KaYehova—Xolela Ngesisa. (Yiya ku-jw.org/xh, ucofe indawo ethi IIMFUNDISO ZEBHAYIBHILE > ABANTWANA.) Emva koko, cela abantwana bagqabaze ngezinto abazifundileyo.
ISifundo SeBhayibhile Sebandla: ia isahl. 6 ¶15-23, ibhokisi ethi, “Imithandazo Emibini Echukumisayo,” nempinda yesahluko (imiz. 30.)
Impinda Yeentlanganiso Elandelwa Ngamagqabantshintshi Eentlanganiso Zeveki Elandelayo (imiz. 3)
Ingoma 6 Nomthandazo


text:
Zazi Ezona Zinto Zibalulekileyo
“Ndandisoloko ndidiniwe—ndicinga ngendlela yokulungelelanisa umsebenzi wam, ukukhulisa umntwana, unqulo lwethu, imisebenzi yekhaya, nokuphumla.”—UYOKO, EJAPAN.
Ingxaki.
UMiranda, umama wamakhwenkwe amabini uthi, “Eyona ngxaki, kukuba ngumama osebenzayo ukanti yonke into ijonge kum—ngokomzimba, engqondweni, ngokwemvakalelo nangokomoya—kungekho qabane lomtshato ecaleni kwam.”
Amacebiso.
Zazi ezo zinto zibalulekileyo kuwe nakubantwana bakho, uze uqale ngazo.
Musa ukuvumela ezinye izinto zikuphazamise kuzo yaye funda indlela yokulisebenzisa kakuhle ixesha nemali yakho. Umzekelo: Impilo yabantwana bakho ibalulekile, ngoko sebenzisa loo mali uyisebenzele nzima ukubathengela ukutya okunesondlo. Yileyo into ebalulekileyo, kunokuyichitha ubathengela amayeza. Ngaphambi kokuba uye kuthenga, yenza uludwe lwezinto ozifunayo. Oku kuya kukunceda ungadyiwazi nje uwanqe yonke into. URoberto, ohlala eUnited States nonabantwana abane uthi: “Ndiyakuthanda ukupheka. Ndiye ndafunda ukuthenga izinto eziyimfuneko ngokwenene suku ngalunye.”
Sebenzisa imali yakho oyisebenzele nzima ukubathengela ukutya okunesondlo. Yileyo into ebalulekileyo, kunokuyichitha ubathengela amayeza
Musa ukuzigcina izinto ongazisebenzisiyo—iincwadi, impahla, njalo njalo. Omnye umama ongenaqabane wathi: “Izinto ezininzi zibangela uxinezeleko. Okukhona unezinto ezininzi, kokukhona kufuneka uzicoce, uzilungisile uze uzinyamekele. Ukuze uphile ubomi obulula, zama ukuphungula izinto onazo.”
Qeqesha abantwana bakho ukuze baqoqoshe izinto zabo rhoqo ngokuhlwa. Musa ukuvumela indlu yakho ibe xazalala. Loo ngqeqesho ifundisa abantwana bakho ukuba banyamekele igumbi labo kuquka nekhaya. Kakade ke eyona nto bayifunayo ngumzekelo omhle obamisela wona.
Nokuba sele uxakeke gqitha, umele uchithe ixesha nabantwana bakho—asithethi ngezihlandlo nje ezifutshane nikunye, kodwa kangangoko unako. Eyona nto bayifunayo kukuchitha ixesha nawe yaye ubahoye.—Duteronomi 6:7.
Zamani ukuba yonk’ imihla kubekho isihlandlo sokuba nitye kunye. UColette, onabantwana abathathu uthi: “Sagqiba ekubeni sitye kunye ngokuhlwa, xa siphelele, ukuze siphalazelane imbilini size sithethe nangoThixo. Elo xesha lesidlo, lisakhetheke nangoku kwintsapho yethu.”


text:
Ngaba ungathanda ukufunda eli nqaku ngolu lwimi:
IBhayibhile Kwi-Intanethi
INGUQULELO YEHLABATHI ELITSHA YEZIBHALO EZINGCWELE
Ngaba ungathanda ukufunda eli nqaku ngolu lwimi:
9 Kwathi ngomhla wesibhozo+ uMoses wabiza uAron oonyana bakhe namadoda amakhulu akwaSirayeli.
2 Wathi kuAron: “Zithabathele ithole lenkomo lomnikelo wesono+ nenkunzi yegusha yomnikelo otshiswayo,+ eziphilileyo, uzisondeze phambi koYehova.+
3 Kubo oonyana bakaSirayeli wothetha, uthi, ‘Thabathani inkunzi yebhokhwe+ yomnikelo wesono nethole lenkomo netakane legusha eliyinkunzi,+ ezinonyaka ubudala, eziphilileyo, zibe ngumnikelo otshiswayo,
4 nenkunzi yenkomo nenkunzi yegusha, zibe ngumbingelelo wobudlelane+ wokubingelelwa phambi koYehova, nomnikelo wokudla okuziinkozo+ ogalelwe ioli, kuba ngokuqinisekileyo namhlanje uYehova uya kubonakala kuni.’”+
5 Bakuthabatha oko uMoses wayeyalele kona, bakuzisa phambi kwentente yokuhlangana. Yasondela yonke indibano, yema phambi koYehova.+
6 Waza wahlabela mgama esithi uMoses: “Yiyo le into uYehova ayalele ukuba niyenze, ukuze bubonakale ubuqaqawuli bukaYehova kuni.”+
7 Wandula wathi uMoses kuAron: “Sondela esibingelelweni uze wenze umnikelo wakho wesono+ nomnikelo wakho otshiswayo, uzicamagushele+ wena nendlu yakho; wenze umnikelo wabantu+ uze ubacamagushele,+ kanye njengoko uYehova eyalele.”
8 Wasondela ke uAron ngoko nangoko esibingelelweni waza walixhela ithole lenkomo lomnikelo wesono ongowakhe.+
9 Balisondeza oonyana baka-Aron igazi kuye,+ wawuthi nkxu umnwe wakhe egazini,+ waliqaba ezimpondweni zesibingelelo,+ waza eliseleyo igazi waligalela esisekweni sesibingelelo.
10 Ke lona inqatha+ nezintso nomhlehlo wesibindi womnikelo wesono, waqhumisela ngazo esibingelelweni,+ kanye njengoko uYehova wamyalelayo uMoses.
11 Yona inyama nesikhumba wazitshisa ngomlilo ngaphandle kwenkampu.+
12 Wawuxhela umnikelo otshiswayo, oonyana baka-Aron balizisa kuye igazi, wafefa ngalo wajikeleza isibingelelo.+
13 Bawuzisa kuye nomnikelo otshiswayo, amalungu awo kunye nentloko, waza waqhumisela ngezo nto esibingelelweni.+
14 Ngokubhekele phaya, wawahlamba amathumbu namanqina waza waqhumisela ngawo phezu komnikelo otshiswayo esibingelelweni.+
15 Wasondeza umnikelo wabantu+ waza wathabatha ibhokhwe yomnikelo wesono ongowabantu, wayixhela, wenza umnikelo wesono ngayo njengeyokuqala.
16 Wasondeza nomnikelo otshiswayo, wawenza ngokwenkqubo eqhelekileyo.+
17 Wandula ke wasondeza umnikelo wokudla okuziinkozo,+ wazalisa isandla sakhe ngenxalenye yawo waza waqhumisela ngawo esibingelelweni, ngaphandle komnikelo otshiswayo wakusasa.+
18 Emva koko waxhela inkunzi yenkomo nenkunzi yegusha yombingelelo wobudlelane+ ongowabantu. Balizisa oonyana baka-Aron igazi kuye, wafefa ngalo wajikelezisa esibingelelweni.+
19 Wona amanqatha+ enkunzi yenkomo nomsila otyebileyo+ wenkunzi yegusha nomhlehlo nezintso nomhlehlo wesibindi,
20 bawabeka phezu kwencum,+ emva koko waqhumisela ngamanqatha esibingelelweni.
21 Ke zona iincum nomlenze wasekunene wazitshangatshangisa uAron zaba ngumnikelo otshangatshangiswayo+ phambi koYehova, kanye njengoko wayalelayo uMoses.
22 Wandula ke uAron waziphakamisela ebantwini izandla zakhe wabasikelela+ waza wehla+ emva kokuwenza umnikelo wesono nomnikelo otshiswayo nemibingelelo yobudlelane.
23 Ekugqibeleni bangena uMoses noAron ententeni yokuhlangana baza baphuma babasikelela abantu.+
Babonakala ubuqaqawuli bukaYehova+ kubo bonke abantu,
24 kwaza kwaphuma umlilo phambi koYehova,+ wawudla umnikelo otshiswayo namanqatha aphezu kwesibingelelo. Bathi bakukubona oko abantu, bakhwaza+ bonke baza bawa ngobuso.
Yithumele
Yithumele
Levitikus 9
Inguqulelo Yehlabathi Elitsha YeZibhalo Ezingcwele
https://www.jw.org/finder?docid=1011452&Book=3&Chapter=9&wtlocale=XO&srcid=share
IsiXhosa
mailto:?body=Funda IBhayibhile Kwi-intanethi%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D3%26Chapter%3D9%26wtlocale%3DXO%26srcid=share&subject=Funda IBhayibhile Kwi-intanethi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
Ibali 102: UYesu Uvukile
UYALAZI na eli bhinqa nala madoda mabini? Eli bhinqa nguMariya Magadala, umhlobo kaYesu. Yaye amadoda anxibe ezimhlophe ziingelosi. Eli gunjana akrobe kulo uMariya yindawo owawubekwe kuyo umzimba kaYesu emva kokufa kwakhe. Kuthiwa lingcwaba. Kodwa ngoku umzimba awukho! Uthathwe ngubani? Masibone.
Emva kokufa kukaYesu, ababingeleli bathi kuPilato: ‘Xa uYesu wayesaphila wathi uya kuvuswa emva kweentsuku ezintathu. Khupha umyalelo wokuba ingcwaba linqatyiswe. Ngoko abafundi bakhe abanakuwuba umzimba wakhe baze bathi uvusiwe kwabafileyo!’ UPilato uxelela ababingeleli ukuba bathumele amajoni ukuba aligcine linqabisekile ingcwaba.
Kodwa kwakusasa ngosuku lwesithathu emva kokufa kukaYesu ngequbuliso kufika ingelosi kaYehova. Iyaliqengqa ilitye ilisuse engcwabeni. Amajoni oyika gqitha kangangokuba awakwazi nokushukuma. Ekugqibeleni xa ekhangela engcwabeni, umzimba awukho! Amanye ala majoni aya esixekweni aze axelele ababingeleli. Ngaba uyazi ukuba benza ntoni aba babingeleli bangendawo? Bahlawula amajoni ukuba axoke. Bathi kumajoni: ‘Yithini abafundi bakhe bafike ngobusuku silele, bawuba umzimba.’
Ngeli xesha, amabhinqa athile angabahlobo bakaYesu eza engcwabeni. Othuka gqitha akulifumana lize! Ngequbuliso kubonakala iingelosi ezimbini zinxibe impahla eqaqambileyo. Zithi kula mabhinqa: ‘Kutheni nimkhangela apha nje uYesu? Uvusiwe. Khawulezani niye kuxelela abafundi bakhe.’ Hayi indlela abaleka ngayo la mabhinqa! Kodwa endleleni amiswa yindoda ethile. Ngaba uyazi ukuba ingubani? NguYesu! Uthi: ‘Hambani niye kuxelela abafundi bam.’
Xa la mabhinqa exelela abafundi ukuba uYesu uvukile, nokuba ambonile, abafundi bakufumanisa kunzima ukukukholelwa oku. UPetros noYohane babaleka baye engcwabeni ukuze bazibonele ngokwabo, kodwa ingcwaba lize! Xa uPetros noYohane behamba, uMariya Magadala ushiyeka ngasemva. Elo lixesha akroba ngalo aze abone iingelosi ezimbini.
Uyazi na ukuba kwakwenzeke ntoni kumzimba kaYesu? UThixo wawenza wathi shwaka. UThixo akazange amvuse uYesu enomzimba wenyama awayefe enawo. Wamnika umzimba omtsha womoya, ofana nalowo zinawo iingelosi zasezulwini. Kodwa ukubonisa abafundi bakhe ukuba uvukile, uYesu wambatha umzimba onokubonwa ngabantu, njengokuba siza kufunda.
Mateyu 27:62-66; 28:1-15; Luka 24:1-12; Yohane 20:1-12.
Imibuzo
- Ngubani lo mfazi usemfanekisweni, engoobani wona la madoda mabini, yaye aphi?
- Kutheni uPilato exelela ababingeleli ukuba bathumele amajoni ukuya kulinda ingcwaba likaYesu?
- Yenza ntoni ingelosi kwakusasa ngomhla wesithathu emva kokufa kukaYesu, kodwa benza ntoni ababingeleli?
- Kutheni abanye abafazi besothuka xa befika engcwabeni likaYesu?
- Kutheni uPetros noYohane bebaleka ukuya engcwabeni likaYesu, yaye balifumana linjani?
- Kwenzeka ntoni kumzimba kaYesu, kodwa yintoni ayenzayo ukuze abonise abafundi bakhe ukuba uyaphila?
Imibuzo eyongezelelekileyo
- Funda uMateyu 27:62-66 nesama-28:1-15.
Ngexesha lokuvuswa kukaYesu, ababingeleli abaziintloko, abaFarisi, namadoda amakhulu ona njani nxamnye nomoya oyingcwele? (Mat. 12:24, 31, 32; 28:11-15)
- Funda uLuka 24:1-12.
Ingxelo engokuvuswa kukaYesu ibonisa njani ukuba uYehova uwagqala amabhinqa njengamangqina athembekileyo? (Luka 24:4, 9, 10; Mat. 28:1-7)
- Funda uYohane 20:1-12.
UYohane 20:8, 9 usinceda njani sibone imfuneko yokuba nomonde xa singasiqondi ngokupheleleyo isiprofeto esithile seBhayibhile? (IMize. 4:18; Mat. 17:22, 23; Luka 24:5-8; Yoh. 16:12)
Funda Okungakumbi
Emva Kokuba UYesu Evusiwe Ngaba Wayenomzimba Oyinyama Okanye Ongumoya?
IBhayibhile ithi uYesu “wenziwa waphila esemoyeni,” ngoko ke abafundi bakhe babenokumbona baze bamchukumise njani emva kokuba evusiwe?
Ukufa Nokuvuswa KukaYesu—Kunokuthetha Ntoni Kuwe?
Iinyani eziseBhayibhileni ezintandathu zisichazela indlela ukufa kwendoda enye okuzisela abantu abaninzi ubomi.